
«σάν σε µία µικρή θάρκα Θέλει 
. ' 
οἱ 


κάποιος Ἀίγες, ἀλλά µεγάλες πέ- 
Ἔρες, θά Θυ-:θισ-θετ. Τό ἴδιο καί ἐάν ἰ 
γεμίσει τή θάρκα µέ λεπτή καί ψι- 
; λή ἄμμο. Παρομοίως καί { Ψυχή 
ὴ κολάζεται καί ἀπό τὰ μεγάλα θα- 
νάσιµα ἁμαρτήματα καί ἀπό τὰ µι- «Ὁ 
κράἀ συγγνγνωστά». | 
{ | (Ἅγιος Νικόδημος Ἁγιορείτης, 4 
κή «Πνευματικά Γυμνάσματα»). 


να, ο Ορ αμ ωρα ο) 


κ ΚαΤΑΟΚ Ἠωοε]ς 


τλά ιά ὄγδοη συνεχόμενη χρονιά ἐλειτούργησαν καί φέτος οἱ ἐκκλησιαστικές, Κατασκηνώσεις τῆς Ἱ. ο 
Μ. Θεσσαλονίκης µέ τήν εὐλογία καί ἐπιστασία τοῦ ο ο. Ν ο ο. Θεσσαλονί-. ενα 
κης κ. Μαξίμου. ον ο. ου ο. σος 

Οἱ δύο κατασκηνωτικές περίοδοι ἐ ἀγοριᾶν κ καί «κοριτσιών φλοζννήῥηναν ο φέτοςο στίς το ιο 

τοῦ δασικοῦ χωριοῦ Δρυάδες τοῦ Δήμου. .. 

τοδάσος καὶ σέ Μον το . 


.” 
ασ 


Εχανὲ δὲ ο νο. τήν εὐκαιρία νά ιστορίας τίς, «ἱστορικές Ἱ. νονίς Πανάγος: καί -. ο ον [ 
Ἴδος, ὅ ὅπου στήν: πελευταία προσκύνη σαν τήν ενμα τοῦ Ἁγ. Σεὐλιάνου καί ἔψαλλαν: στό ο μας κα- 3 
ε Ἰ θολικό Ί τήν. παράκληση τοῦ Ἁγίου. -- τετ σος ον "τος. 
ο κ. τῶν οσα δὲν εἶναι νά προσφέρουν μόνον ξεγνιασιά ο. ἀναψυχή ος ο, 


τε Στό τομέα αὐτό, σηµαντική ἦταν ἡ καθημερινή καί καθ’ ὅλη τήν σας τοῦ Ὀ λα ορου παρουσίᾳ τοῦ 
 Σεβασμιώτάτου στό χῶρο τῶν κατασκηνώσεων. Τίς κατασκηνώσεις ἐπισκέφθηκε ὁ Θεοφ. Μαραθώνος στ 
κ. Φώτιος καί ἐκ περιτροπῆς, σὲ μεν βάση, οἱ τν μἲ κα. π. ρε κα ι.. 
καί π. α. ὃν νά : | 


ΕΟΝ τίς ὑπηρεσίες τους γιά τήν σωματική καί ια ἀπ: ως. πνευματική οἰκοδομή τῶν μικρῶν 
παιδιών. 











(ΨὙευδο)Προδητείας }ἱαϊσίου τό ἀναγνωσμα... 


6 ἰς τήν ἐφημερίδα «Ἐλεύθερην Ὥραν» τῆς 6-8-2009 (νᾖ.) ἀναγράφεται τό ἀκόλουθον δημοσίευμα ὑπό 
τίτλον «Ὁ Τράψας, ὁ Παΐσιος καί ἡ Προφητεία)»: | 

«Γιά τόν στρατηγό Δ. Γράψα ὑπῆρχε ἄλλη Προφητεία. Τήν φοβήθηκαν. 

Ἀπό καιρό κυκλοφορεῖ ἡ προφητεία τοῦ γέροντα Παἴσιου... Βέβαια, ἄλλο προφητεία, ἄλλο πραγµα- 
τικότητα... Ἀλλά, κάπου ὑπάρχει µία ἄκρη! Ἐδῶ καί ἕνα χρόνο (περίπου) διασταυρώνουµε ἀπὸ πάρα 
πολλές πηγές ἕνα γεγονός πού ἔγινε μεταξύ τοῦ π. Παἴσιου τοῦ Ἁγιορείτου καί τοῦ κ. Στρατηγοῦ Ἀημη- 
τρίου Τράψα, ἀρχηγοῦ τοῦ Τενικοῦ Ἐπιτελείου Ἐθνικῆς Ἄμυνας (ΓΕΕΘΑ). 

κα. ' Συγκεκριµένα, ὁ π. Παΐσιος εἶπε στόν κ. στρατηγό ὅτι θά... πάει στήν Πόλη 
σάν ἐλευθερωτής: | 

«Μία παρέα στρατιωτικῶν περίμενε στόν φράχτη τοῦ γέροντα, στήν 1]α- 
ναγούδα. Σήκωσαν τά µάτια καἰ κοίταξαν τόν γέροντα νά ἔρχεται πρὀς τό μέ- 
ρος τοὺς. Άνοιξε τήν συρµατένια πόρτα τοῦ φράχτη καὶ τοὺς καλωσόρισε. Ἰοὺς 
ἔβαλε νά καθίσουν κάτω ἀπό ἕνα δέντρο καί ἄρχισε τήν συζήτηση µαζίτους. 

Κάποια στιγµή, ἕνας ἀπό τήν παρέα τοῦ εἶπε: 

-Δέν ἀντέχω ἄλλο γέροντα. Θά παραιτηθῶ ἀπό τό στράτευμα... 

Ὁ γέροντας γύρισε, τόν κοίταξε καί τοῦ εἶπε: 

.Ἐσύ δἐν θά παραιτηθεῖς. Ἐσύ θά εἶσαι ὁ ἀρχηγός τῆς ἄμυνας τῆς χώρας µας 
κ. Δημήτριος Ιράψας ὅταν θά μᾶς ἐπιτεθοῦν οἱ Τοῦρκοι... 
Ὅλοι κοιτάχτηκαν γεμάτοι ἔκπληξη. 

- Καί πότε θά γίνει γέροντα αὐτό; Ἰόν ρώτησαν... 

.Ὅταν θά εἶναι ὁ καιρός γιά τά σπανάκια... τοὺς εἶπε καί ἄλλαξε τήν κουβέντα... 

Ἔχουν περάσει χρόνια πολλά ἀπό τότε, ὁ γέροντας Παΐσιος «κοιμήθηκε» καί ὁ ἀξιωματικός παρέµει- 
νε στὀ στράτευµα καί προόδευσε. 

Εἶναι ὁ µέχρι καί τήν Πέμπτη 6 Αὐγούστου 
ἀρχηγός ΓΕΕΘΑ, ὁ κ. ῶράψας...» 

Φυσικά «ὁ καιρός γιά τά σπανάκια» 
παρῆλθεν καί ὁ Στρατηγός κ. ΙἸράψας ἔχει ἤδη 
ἀποστρατευθεῖ. Ὅμως οὔτε οἱ Τοῦρκοι ἐπετέ- 
θησαν εἰς τήν χώραν µας, οὔτε ὁ κ. [ράψας εἶναι 
πλέον ἀρχηγός τοῦ στρατεύματος. τοιουτοτρό- 
πως ἡ προφητεία τοῦ προβαλλομένου ἀπό τοὺς 
νεηµερολογίτας ὡς ἁγίου Γέροντος Παἴσίου, 
ἀπεδείχθη ψευδής. 

Εἰς τήν Παλαιάν Διαθήκην ἀναφέρει: «Εάν 
δέ εἴπῃς ἐν τῇ καρδίᾳ σου: πῶς γνωσόμεθα τό 
ρῆμα, ὃ οὐκ ἐλάλησε Κύριος; Ὅσα ἐάν λαλήσῃ ὁ 
προφήτης ἐκεῖνος τῷ ὀνόματι Κυρίου, καί µή 
γένηται καί µή συµβῇ, τοῦτο τὀ ρῆμα ὃ οὐκ 
ἐλάλήσε Κύριος ἐν ἀσεβείᾳ ἐλάλησεν ὁ 
προφήτης ἐκεῖνος, οὐκ ἐφέξεσθε αὐτοῦ.» (Δευ- 
τερον. Η΄ 22).Ἐπίτό ἁπλούστερον (ἑρμηνευτική ἀπόδοσις Ἰ. Κολιτσάρα): «Εάν σοῦ γεννηθῇ ἀπορία καί 
διαλογισθῇς, πῶς θά ξεχωρήσω ἐγώ τόν λόγον πού ὁ Κύριος ἐλάλησε ἀπό τά λόγια τοῦ ψευδοπροφήτου; 
σε πληροφορῷ ὅτι ὅσα θά προείπῃ ἐξ ὀνόματος τοῦ Κυρίου ἕνας προφήτης καί δέν πραγματοποιηθῇ 
ἐκεῖνο τό ὁποῖον εἶπε, νά σκεφθῇς ὅτι εἰς ἐκεῖνον τόν προφήτην δὲν ὡμίλησεν ὁ Κύριος. Ἀσεβῶς καί 
ψευδῶς ἐλάλησεν. Αὐτόν τὸν Προφήτην δέν θά τόν σεβασθῆτε καθόλου, οὔτε καί θά τόν λυπηθῆτε». 





Ὁ Στρατηγός 





Ὁ γέρων Παΐσιος ὑποδεχόμενος τόὀν κ. Βαρθολομαῖον 
ἐν Ἁγίῳ Ὄρει καί ἀποκαλῶν αὐτόν 
ὡς τόν «καλύτερον Πατριάρχην»: 





Πρός τούς σεβ. κληρικούς τῆς ΣυντακτικΏς Ἐπιτροπῆς τοῦ χειµένου 


ΟΜΟΛΟΓΙΑ ΤΠο σού κατα τοῦ οἰκουμενισμοῦ 


Ίοῦ ὁμότιμου Καθηγητοῦ τῆς Θεολογικῆς Σχολῆς κ.Ἰωάννου ΚΟΡΝΑΡΑΚΗ 


Γέροντα Ἰωσήφ, Ἁγίου Ὄρους, 
π.Γ. Μεταλληνό, π. Θ. Ζήση, 
π. Μάρκον Μανώλη καί π. Σαράντη Σαράντο. 


Ἔλαβα καί ἀνέγνωσα μέ ἰδιαίτερη προσοχή, τό- 
σο τό κείµενο τῆς παρακλήσεώς σας νά συµµετά- 
σχω στήν ἀντιοικουμενιστική σας προσπάθεια, ὅσο 
καί ἐκεῖνο τῆς διακηρύξεώς σας. 


ας αε ας 


Στό κείµενο τῆς παρακλήσεώς σας, ἀπευθύνε- 
σθε προσωπικῶς καί ὀνομαστικῶς στόν ὑποφαινό- 
µενο, καί σηµειώνετε: 

«Σᾶς παρακαλοῦμε θερµά, ἐφ᾽ ὅσον συμφωνεῖτε 
μέ τὀ περιεχόµενο τῆς ὁμολογίας, νά προσυπογρά- 
ψετε τό κείµενο, προκειµένου νά χαροποιήσουµε 
ἔτσι καί νά καθησυχάσουµε τούς πιστούς, πού ἆγω- 
γιοῦν γιά τά τεκταινόμενα καί ἀναμένουν λόγους 
ἀληθείας». 

Σκοπός, λοιπόν, τῆς ἀντιοικουμενιστικῆς σας 
προσπάθειας εἶναι ἡ καθησύχαση τῶν πιστῶν γιά 
τήν συνεχῆ ἰσχυροποίηση τῆς οἰκουμενιστικῆς λαί- 
λαπας στὀν χῶρο τῆς Ὀρθοδόξου Ἐκκλησίας, καί 
ἡ καθησύχασίς τους ὅτι, ἐσεῖς ἐγγυάσθε τήν προ- 
στασία τῆς Ἐκκλησίας ἀπό τίς καταστροφικές, γι’ 
αὐτήν, συνέπειες τῆς οἰκουμενιστικῆς ὁραστηριό- 
τητος τῶν Ὀρθοδόξων ταγῶν της. 

Δυστυχῶς, σᾶς δηλώνω ὅτι, δὲν μπορῶ νά προ- 
συπογράψω τὀ κείµενο, τό ὁποῖο ἐσεῖς χαρακτη- 
ρίζετε ὡς «Ὁμολογία Πίστεως», ἐπειδή ἡ ὁμολογία 
αὐτή δέν γίνεται μέ τούς ὅρους καί τίς ἀπαιτήσεις 
τοῦ Ταμείου τῶν Ἱερῶν Κανόνων τῆς Ἐκκλησίας, 
ἀλλά καί τῆς ἁγιοπνευματικῆς πατερικῆς παραδό- 
σεως τοῦ μαρτυρίου αἵματος καί ψΨυχῆς, μέ τό 
ὁποῖο, καί µόνον, οἱ θεῖοι Πατέρες, ὡς δοῦλοι γνη- 
σιώτατοι Χριστοῦ, «ὅλην συλλεξάμενοι ποιµαντι- 
κήν ἐπιστήμην καί θυμµόν ἱερόν κινήσαντες, τοὺς 





βαρεῖς ἐξεδίωξαν καί λοιµώδεις λύκους τῶν αἱρέ- 
σεων, ἐκσφενδονήσαντες αὐτούς, µέ τήν σφενδό- 
να τοῦ πνεύματος, ἔξω του τῆς Ἐκκλησίας πληρώά- 
µατος», κατά τόν ὑμνογράφον τῆς Ἐκκλησίας! 

Οἱ βαρεῖς λύκοι, λοιπόν, τῶν αἱρέσεων, καί, µά- 
λιστα, τῆς λοιµώδους νόσου τῆς οἰκουμενιστικῆς 
παναιρέσεως, δέν ἐξορκίζονται µέ ἕναν χαρτοπό- 
λεµο ἀντιαιρετικῶν κειμένων -ἀνιαρό καί ἀνίερο, 
ὁ ὁποῖος χαρτοπόλεµος, κάθε φορά, πληροφορεῖ 
τό ποίμνιο, ἁπλῶς, τί εἶναι ἡ αἴρεσις καί ποιά κατα- 
στροφικά ἀποτελέσματα προκαλεῖ στήν ζωή τῆς 
Ἐκκλησίας! 

Μέχρι σήµερα, ἔχει κυκλοφορήσει μεγάλος 
ἀριθμός τέτοιων κειμένων, ἀπό τήν ἡγουμενική δι- 
οίκηση τοῦ Ἁγίου Ὄρους, ἀπό τἠν δική σας ὁμάδα 
κληρικῶν καί μοναχῶν, ἀλλά καί ἀπό ἄλλες ἀντι- 
οικουμενιστικές προσπάθειες. 

Ἔχει χυθεῖ πολύ μελάνι καί ἔχει ξοδευθεῖ πολύ 
χαρτί, γιά τά ἴδια θέµατα, τό ἴδιο μοτίβο, τό δῆθεν 
«μαχητικό», χωρίς κανένα οὐσιαστικό ἀποτέλεσμα 
εἰς βάρος τῶν ἐκκλησιαστικῶν οἰκουμενιστῶν. 

Ὁ Οἰκουμενισμός προχωρεῖ στὀν χῶρο τῆς Ἐκ- 
κλησίας καί συνεχῶς ἰσχυροποιεῖται, ἐπειδή 
ἀκριβῶς δέν θίγονται οἱ ὀρθόδοξοι οἰκουμενιστές, 
ἀφοῦ δἐν ἀποκαλύπτονται τά ὀνόματάτους, 

Γι) αὐτό καί δἐν ἀνησυχοῦν καί εἶναι σίγουροι ὅτι 
θά κερδίσουν τούς στόχους τους, χάρη στή δική 
σας ἀνημποριά νά ἀγωνισθεῖτε θεοφιλῶς µέ τό 
πνεῦμα τῆς θυσιαστικῆς σταυρώσιµης μαρτυρίας. 


ες Σε Σε 


Στἠν πρός ἐμέ πρὀσκλησή σας, γράφετε: 

«Ὑπέρ τῆς Ὀρθοδοξίας ἀγωνίσθηκαν καί ὁμολό- 
γήσαν, πολλά παθόντες, Ἅγιοι Μάρτυρες, Ἱεράρχαι, 
Ὅσιοι καί Ὁμολογηταί». 

Ἐσεῖς, τί πάθατε, μέχρι σήµερα; 

Ἡ ἀντιοικουμενιστική σας προσπάθεια περιορί- 








ζεται στά ὅρια τῆς ἀσφαλείας σας, ὥστε νά μείνετε 
ἀνέγγιχτοι ἀπό συνέπειες δυσάρεστες γιά σᾶς. 

Παράδειγμα: στἠν σ. 17 τοῦ κειµένου σας, γρά- 
φετε: 

«Αὐτήν τήν παναίρεσήη (τοῦ Οἰκουμενισμοῦ) 
ἔχουν ἀποδεχθεῖ ἐκ τῶν Ὀρθοδόξων πολλοί πα- 
τριάρχες, ἀρχιεπίσκοποι, ἐπίσκοποι, κληρικοί, µονα- 
χοί καί λαϊκοί». 

Ποιοί εἶναι αὐτοί; 

Δέν τούς κατονοµάζετε, ὅπως ὀφείλατε νά τό 
κάνετε. 

Σύμφωνα, μάλιστα, µέ εἰλημμένη ἀπόφαση τῆς 
συνάξεως τῶν κληρικῶν καί μοναχῶν. 


Σᾶς ὑπενθυμίζω τά γεγονότα: 

Μετά ἀπό κάποιο χρόνο ἀπό τό ἀνοσιούργημα 
τῆς παπικῆς εἰσβολῆς στό Φανάρι, μὲ τὶς εὐλογίες 
καί τήν σύμπραξη τοῦ Πατριάρχου, συνῆλθε ἡ 
Ὁμάδα, παρόντος τοῦ ὑποφαινομένου, στὀ Πήλιο, 
στό Μετόχι τῆς ἁγιορείτικης Μονῆς τῆς Λαύρας, 
γιά νά μελετήσει τούς νέους στόχους τῆς. 

Στήν ὅλη σύναξη, κυριάρχησε ὁμοφώνως ἡ πρό- 
ταση νά συνταχθεῖ ἕνα κείµενο, στό ὁποῖο, ἐπιτέ- 
λους, νά ἀποκαλύπτονται ὅλα τα ὀνόματα τῶν 
Οἰκουμενιστῶν Ὀρθοδόξων. 

Στήν σύναξη αὐτή, ἐπιτρέψατε καί σέ πολλούς 
λαϊκούς νά παραστοῦν, ἄνδρες καί γυναῖκες, οἱ 
ὁποῖοι ἐνθουσιάσθηκαν µέ τήν πρόταση αὐτή καί 
τήν ἐπικρότησαν, ὅλοι οἱ παρόντες. 


Ἀπήλθαμε ἀπό τόν χῶρο τῆς συνάξεως ἐκείνης, 
τελοῦντες ἐν ἀναμονῇ λήψεως τοῦ κειµένου αὐτοῦ, 
προκειµένου νά τό ὑπογράψουμε, γιά νά κυκλοφο- 
ρήσει τό συντομώτερον. 

Ὅμως, ὁ καιρός περνοῦσε καί καμμία κίνηση δέν 
ἐφαίνετο πουθενά, γιά τήν συνέχεια τῆς ζωῆς τῆς 
Ὁμάδος κληρικῶν καί μοναχών. 

Οὔτε κάποιο κείµενο εἶχε ἀποσταλεῖ. 

Ἔτσι, ἡ δραστηριότητα τῆς Ὁμάδος περιῆλθε 
στήν ἀβεβαιότητα καί στήν ἀκινησίαν γιά μακρό 
χρονικό διάστηµα. 

Ἰό µάκρος αὐτῆς τῆς ἀκινησίας καί τῆς σιωπῆς, 
καί ἤδη, ἡ ματαίωση τῆς κυκλοφορίας τοῦ ἀναμε- 
νοµένου κειµένου µέ τά ὀνόματα τῶν οἰκουμε- 
νιστῶν ταγῶν τῆς Ἐκκλησίας, ἔδειχνε πειστικῶς 








ὅτι, ἤδη ἔληγε πλέον ἡ ὁραστηριότητα τῆς Ὁμά- 
δος! 

Τί μπορεῖ νά συνέρη; 

Ἡ ἀπορία αὐτή λύθηκε στὀν ὑποφαινόμενο, 
ὅταν, τὀν Σεπτέμβριο τοῦ περασμένου ἔτους 
(8.8.20068), δημοσιεύθηκε, στόν ΟΡΘΟΔΟΞΟ ΤΥ- 
ΠΟ, πρωτοσέλιδο ἄρθρο ἑνός ἐξ ὑμῶν, μέ θέµα 
«Ὀρθόδοξοι Ἀντιστάσεις». 

Στήν πρώτη παράγραφο τοῦ ἄρθρου αὐτοῦ µέ 
τίτλο «1. Ἀποδυναμώθηκαν οἱ ἀγωνιστές», γράφει: 

«Ὑπάρχει διάχυτη ἡ αἴσθηση ὅτι οἱ ὀρθόδοξες 
ἀντιστάσεις στήν συνεχιζόμενη λαίλαπα τοῦ συγ- 
κριτιστικοῦ Οἰκουμενισμοῦ ἔχουν µειωθεῖ: ἐλάχιστες 
φωνές ἀκούγονται πλέον. Δυναμικά καί συγκροτή- 
µένα σύνολα, ἀποτελούμενα ἀπό παραδοσιακούς 
κληρικούς καί μοναχούς, τά ὁποῖα ἀγωνίσθηκαν μέ 
σθένος, παρρήσία καί ὁμολογιακή διάθεση, καί τά 
ὁποῖα μέ ὑπογραφές κειμένων, διοργάνωση συνε- 
ὁδρίων, ὁμιλίες καί ἄλλες ἐκδήηλώσεις, προσπάθησαν 
γά κρατήσουν ἄγρυπνη τήν ὀρθόδοξη αὐτοσυνειδη- 
σία, δέν ἐμφανίζονται στό προσκήνιο: μοιάζει σάν νά 
ἔχουν ἀποδυναμωθεῖ ἐσωτερικά, σἀν νά ἔχουν πα- 
ραιτήθεῖ ἀπό τόν ἀγώνα». 


Ἠταν φανερό γιά τί μιλοῦσε τό ἄρθρο: Γιά τήν 
«κηδεία» τῆς Ὁμάδος. 

Ἀποδίδοντας τήν εὐθύνη γιά τήν σιωπἠ στά μέ- 
λη της. 

Ἔπρεπε ἡ Ὁμάδα νά διαλυθεῖ, γιά νά ἡσυχάσουν 
οἱ οἰκουμενιστές ἐκκλησιαστικοί ταγοί! 

Ἂν ξαναζωντάνευσε ἡ δραστηριότητα τῆς Ὁμά- 
δος κληρικῶν καί μοναχῶν, µέ νέο χαρτοπόλεµο, 
αὐτό ὀφείλεται σέ λόγους τούς ὁποίους πρέπει, 
πρός τό παρόν, νά ἀποσιωπήσω! 


Αὐτό, πάντως, τό πνεῦμα, πού ἐπικρατεῖ στὸ σύ- 
νολο τῶν ὑπευθύνων της Ὁμάδος αὐτῆς, ἀποκα- 
λύπτεται στἠν ἀνουσιότητα τῆς ἀντιοικουμενι- 
στικῆς προσπάθειας. Στἠν κενότητα τῆς μαρτυρίας 
της καί στό ἀτελεσφόρητο, γενικά, τοῦ ἀγώνος 
της. Χαρτοπόλεμος καί τίποτε ἄλλο! 

Γιά τό θεαθῆναι μόνον! 

Τό γεγονός ἐπιβεβαιώνεται καί ἀπό τήν σ. 17 τῆς 
διακηρύξεως. 

Γράφετε, σεβαστοί πατέρες, ὅτι οἱ οἰκουμενιστές 





ἀ 





πατριάρχες καί λοιποί, αὐτήν τήν παναίρεση τοῦ 
οἰκουμενισμοῦ: 

«Τήν διδάσκουν “γυμνῇ τῇ κεφαλῇ”, τήν ἐφαρ- 
µόζουν καί τήν ἐπιβάλλουν στήν πράξη κοινω- 
γοῦντες παντοιοτρόπως µέ τούς αἱρετικούς, µέσυμ- 
προσευχές, ἀνταλλαγές ἐπισκέψεων καί ποιµαντικές 
συνεργασίες»! 


Μέ τὀ κείµενο αὐτό, περιγράφετε κατά λέξη τόν 
ΙΕ΄ κανόνα τῆς πρωτοδευτέρας, ὁ ὁποῖος σᾶς δίνει 
τό δικαίωµα νά διακόψετετὀ μνημόσυνο τῶν πα- 
τριαρχών, ἀρχιεπισκόπων καί ἐπισκόπων. 

Δέν τό κάνετε ὅμως, καί δἐν θά τό κάνετε ποτέ! 

Ἐν τούτοις, µέ τήν στάση σας αὐτή, παραλογί- 
ζεσθε. 

Διότι ἀποφαίνεσθε ὅτι, οἱ οἰκουμενιστές «θέ- 
τουν ἑαυτοὺς ἐκτός της Ἐκκλησίας», ἐφ᾽ ὅσον πα- 
ραβαίνουν κανόνες τῆς Ἐκκλησίας. 

Ἀλλά, ἄραγε, εἶναι ἐντός τῆς Ἐκκλησίας οἱ ε- 
ρεῖς ἐκεῖνοι, οἱ ὁποῖοι καταγγέλλουν ἀνωνύμως, 
ἁπλῶς μέ χαρτοπόλεμο -ἀνιαρό καί ἀνίερο-, πα- 
τριάρχες, ἀρχιεπισκόπους καί ἐπισκόπους; 

Ἐπιπλέον, τούς ἀναγνωρίζουν, τούς κάνουν, κά- 
ποτε, καί δῶρα, καί δημοσίως τούς χαρακτηρίζουν 
ὀρθοδόξους θεολόγους; 


Τήν στιγµἠ πού δέν κάνουν οἱ ἴδιοι χρήση τοῦ 
κανόνος πού γνωρίζουν, ἀλλά συμπορεύονται μέ 
αὐτούς, τούς ὁποίους ἀναγνωρίζουν καί καταγγέλ- 
λουν ὡς οἰκουμενιστές, πρέπει νά μήν εἶναι, καί 
αὐτοί, µέλη τῆς Ἐκκλησίας. 

Θά ἦσαν µέσα στήν Ἐκκλησία, ἐφ᾽ ὅσον θά διέ- 
κοπταν τό μνημόσυνο τῶν οἰκουμενιστῶν προ- 
ἱσταμένων τους: καί, τότε, σύµφωνα μέ τόν κανόνα 
αὐτόν, θά ἤσαν «ὀρθόδοξοι µετά τιμῆς τῆς πρε- 
πούσης», ἐπειδή: 

«οὐχί σχίσμα ἐπροξένησαν εἰς τήν Ἐκκλησίαν µέ 
τόν χωρισμόν αὐτό, ἀλλά μᾶλλον ἐλευθέρωσαν τήν 


Ἐκκλησίαν ἀπό τό σχίσμα καί τήν αἴρεσιν τῶν ψευ- 


δοεπισκόπων αὐτῶν» (ΠΠΠδ. σ. 258). 


Σεβαστοί Πατέρες! 

Τό βασικό πρόβλημα τῆς ὑπάρξεώς µας εἶναι σἐ 
ποιό μέτρο ἀληθεύει ἡ ζωή µας ἐν Χριστῷ Ἰησοῦ. 

Ὁ Χριστός, ἡ κατ’ ἐξοχήν ἀνυπέρβατη ἀλήθεια, 
μᾶς ὑποχρεώνει, ἐφ᾽ ὅσον θέλουμε «ὀπίσω αὐτῆς 
περιπατεῖν», νά ἀληθεύουμε ἐν παντί. 


Ὅταν δέν τό κάνουμε, «παίζουμε ἐν οὐ παι- 
κτοῖς», στό τραπέζι τῶν εὐαγγελικῶν ἀληθειῶν. 
Οἱ σκοτεινές μεθοδεύσεις, ἡ κάλυψη τῆς ἀλη- 
θείας μέ τό καπέλο τοῦ ψεύδους, οἱ διπλωματίες καί 
οἱ ποικίλες σκοπιμότητες αὐτοπροστασίας, δέν 
ἐξαγιάζονται μ’ ἕναν χαρτοπόλεμο ἀντιαιρετικῶν 
κειμένων, μονόδρομο, στόν ἀγώνα τῆς Ὁμολογίας! 
Αὐτόν τό μονόδρομο ἀδυνατῶ νά προσυπο- 
γράψω στήν προχωρημένη ὥρα τῆς ζωῆς μου, πού 
μέ πλησιάζει στήν κρίση τοῦ Θεοῦ! 
Ἰωάννης Κορναράκης 
Περιοδικό ΄ΙΕΡΑ ΠΑΡΑΚΑΤΑΘΗΚΗ’, 
Ἰουλίου 2009 


Τό προηγούµενον ἄρθρον τοῦ Καθηγητοῦ κ. 
Ἰωάννη Κορναράκη ἀνεδημοσιεύσαμε αὐτούσιον 
(ἐπισημάναντες δι ἐντόνων στοιχείων σημεῖα τινά) 
διότι καλύπτει ἀπολύτως τάς θέσεις τῶν Γ.Ο.Χ. Ὁ 
Οἰκουμενισμός δέν ἀντιμετωπίζεται διά τοῦ χαρ- 
τοπολέµου, ἀλλ᾽ ἀπαιτεῖ τῆν ἐφαρμογήν τοῦ ΤΕ’ 
Κανόνος τῆς Πρωτοδευτέρας Συνόδου: διακοπήν 
τοῦ μνημοσύνου. Αὐτό δηλαδή τό ὁποῖον ἔπραξαν 
οἱ Γ.Ο.Χ. καί οἱ Ζηλωταί ἁγιορεῖτες ἀπό τό 1924 μέ- 
χρι σήμερον διαγνώσαντες ἐγκαίρως τόν κίνδυνον 
τῆς ἐκφραγκεύσεως τῆς Ὀρθοδοξίας.Ἐδῶ καί ὀκτώ 
δεκαετίας διακηρύττουν ὅτι «ἡ ἑορτολογική και- 
νοτοµία ἐγένετο διά λόγους οἰκουμενικούς», ἤτοι 
οἰκουμενιστικούς. 





Σχετική µέ τό θέµα εἶναι καί ἡ ἐπιστολή τοῦ π. 
Ἀθανασίου Ἰσιότρα, ἐφημερίου τοῦ Ἱεροῦ Ναοῦ 
Προφ.Ἡλιοῦ Βερδικούσης, τήν ὁποίαν δημµοσιεύο- 
μεν ἀκολούθως: 


Πρός π. Θεόδωρον Ζήσην 
καί τούς ὑπογράψαντας 
τήν «Ὁμολογίαν Πίστεως» 


Διαβάζοντας στόν «Ὀρῦο. Τύπο» (1-5-059) 
τό ἄρΌρο «Ὁμολογία Πίστεως», στήν πα- 
ράγραφο ο («Πανορθόδοξες ἀποφάσεις ὄχι 
τής Ἐκκλησίας, ἀλλά ὁμάδος Οἰκουμενι- 
στῶν»). σημειώνεται ὅτι ἀπειλεῖται καί πάλιν 
μέ νέο σχίσμα ᾗ Ὀρθόδοξος Ἐκκλησία, ἕνε- 
κα τοῦ ἐκρπκτικοῦ θέματος τοῦ οἰκουμενι- 
σμοῦ, ὡς συνέβη «μετά τήν ἄνευ συνοδικΏς 

ἐπίσῃπς ἀποφάσεως ἡμερολογιακή µε- 
ταρρύῦθμιση». 

Διερωτώμεῦα, ὅμως, πάτερ Θεόδωρε. ἐάν 
ἐν καιρῷ κινδυνευούσης πίστεως (ὡς σήµε- 
ρον) κάποιοι ἀπιοτειχίζονται, εἶναι σχίσται, 
καθίστανται σχισµατικοί; Εΐναι σχισµατικοί 
οἱ ἀποτειχισθέντες ἀντιτιθέμενοι στήν 





λαίλαπα τοῦ Οἰκουμενισμοῦ. τήν «μεγάλην 
αἴρεσιν», γιά νά διαφυλάξουν τήν Ὀρ8θο- 
δοξίαν κατά τούς Πατέρας, ἤ οἱ «ὁμάδες τῶν 
Οἰκουμενιστῶν», ὅπως γράφετε. πού ἔχουν 
ἁλώσει πολλούς ἐκ τῶν Πατριαρχῶν καί 
Ἀρχιερέων, ἀρχῆς γενομένης ἀπό τήν 
περίφημον «Ἐγκύκλιον» τοῦ 1920. καί µέ 
πρῶτον βῆμα τήν ἡμερολογιακήν µε- 
ταρρύθμισιν; 

Τά γραφόµενά σας, πάτερ Θεόδωρε. εἶναι 











µία βοῶσα ἀλήδεια πατερικῆς χροιᾶς, ἀλλά 
ἀπαιτεῖται κατά τήν γνώµῃ µας, κατά τούς 
ἱερούς κανόνας μᾶλλον, πράξι. ἤτοι «ἄπο- 
τείχισι». Μή Ἀπσμονῆτε τό «Ὁ κοινωνῶν ἀκοι- 
νωνήτῳ, ἀκοινώνητος ἔστω».. 

Ἡ παράγραφος 6 τιτλοφορεῖται: «Δέν 
προκύπτει ἀπό τήν Ἀποστολική καί Πατε- 
ρική Παράδοσπ ὑποχρέωσπ ὑπακοῖῆς σέ 
ἀπιοφάσεις αἱρετικῶν Συνόδων. Παράδειγμα 
κακοδοξίας κορυφαίου οἰκουμενιστοῦ». 
Φρονεῖτε ὀρθῶς ὅτι «θά εἶχε καταλπφθῆ ἡ 
Ἐκκλπσία ἀπιό τούς αἱρετικούς (ἀρειανούς, 
εἰκονομάχους καί λοιπούς), ἄν δέν ὑππρχαν 
οἱ ἘἨνιστάμενοι καί ἀγωνιζόμενοι Ἅγιοι 
Πατέρες» (ὡς καί σήμερον θά εἶχε κατα- 
λπφὺΠ ἀπιό οἰκουμενιστάς ἄν δέν ὑππρχαν 
Ἐνιστάμενοι καί 9ά χειροτερεύσουν τά 
πράγματα ἄν δέν ὑπάρχουν καί ἄλλοι συνε- 
πεῖς Ἐνιστάμενοι, πού θά ἀποτειχίζωνται). 
Ἀπιοφεύγετε, ὅμως, συστηματικῶς νά τονίζε- 
τε στόν, «ἀκατήχπτο εἰς τά τοῦ Οἰκουμενι- 
σμοῦ» ὅπως σεῖς ἀποκαλεῖτε, λαό. ὅτι οἱ 
Πατέρες αὐτοί ἀπετειχίσθπσαν, καί ὅτι ἡ 
κατ ἐξοχήν ἔνστασις εἶναι ἡ ἀποτείχισις. 
Λέγετε ὅτι ἡ µομφή ὑπό τῶν οἰκουμενιστῶν 
ἐναντίον σας ὅτι εἶσθε «νεοενιστάµενοι» 
εἶναι ὄπαινος. Ὄντως, πάτερ Θεόδωρε, εἶναι 
ἔπαινος, ὅταν, ὅμως, δέν ὑπιάρχει κοινωνία 
μαζί των. Φαντασθεῖτε δέ τί ἔπαινος εἶναι ἡ 
μµομφή «Παλαιοπμερολογίτης», καθ Ἡν 
στιγμήν οἱ Παλαιοπμερολογίται δέν ὑπήκου- 
σαν καί ἀντέδρασαν ἐξ ἀρχῆς, ὄχι σέ 
ἀπιοφάσεις - συνδιασκέψεις πατριαρχείων 
καί αὐτοκεφάλων Ἐκκληπσιῶν, ὣς γίνεται 
σήμερον, ἔστω οἰκουμενιστῶν, ἀλλά σέ αὐ- 
Ὀαίρετῃ, ἀπόφασπ, ὀλιγομελοῦς ἐπιτροπΏῆς 
ἑνός μασσωνοκρατουµένου Πατριαρχείου 
καί ἑνός Ἀρχιεπισκόπου, ἐν καιρῷ μάλιστα 
ἐθνικῆς τραγώὠδίας. γιά νά ἐμποδίσουν νά 
φθάσῃ, ᾗ λαίλαπα τοῦ οἰκουμενισμοῦ στήν 
σπµερινή της κατάστασπ. Μᾶς δικαιώνετε 
πλήρως, πάτερ Θεόδωρε, εἴτε γίνεται τοῦτο 
κατανοπτόν εἴτε ὄχι. 

Ἱερεύς Ἀθανάσιος Τσιότρας 
Ῥερδικούσσα - Δάρισα 





ΛΗΙΓΟΥΡΠΙΚΑ ΘΕΜΑΤΑ 


Μ συμμετοχή. τόν παιδιών στην “θεία λατρεία 


Ἡ ἀγωγή ἀπό τήν οἰκογένεια 

6 "να πολὺ σηµαντικό θέµα σήµερα εἶναι ἡ 

ἐνσυνείδητη συμμετοχή τῶν παιδιῶν στή θεία 
λατρεία. Ὁ πιστὀς ἀπό τήν νηπιακή του ἡλικία 
πρέπει νά διδάσκεται ἀπό τούς γονεῖς του νά 
προσεύχεται στὀ σπίτι, τόσο μόνος του, ὅσο καί 
συμμετέχοντας σε ἀκολουθίες (ὅπως λ.χ. τοῦ 
ἀποδείπνου) πού τελοῦν ὁμαδικῶς ὅλα τά µέλη τῆς 
οἰκογενίας. Ἡ προσευχή πρίν καί µετά τά 
οἰκογενειακά γεύματα εἶναι µία συνήθεια πού δέν 
πρέπει νά ἐγκαταλείπεται ποτέ καί πού τά παιδιά 
θά πρέπει νά συνηθίσουν ἀπό μικρά, γιά νά τήν 
διατηρήσουν καί ὅταν μεγαλώσουν καί συστήσουν 
τίς δικές τους οἰκογένειες. 

Ἀκόμη, ἕνας σημαντικός παράγοντας ποὺ 
πρέπει νά προσέξουν ἰδιαίτερα οἱ γονεῖς, εἶναι τό 
νά ὁδηγήσουν τά παιδιά τους ἀπό µικρά στήν 
ἐξομολόγηση. Ὁπωσδήποτε ἀπό τό ἕἔβδομο ἔτος 
τῆς ἡλικίας τους ἤ καί ἐνωρίτρα, ὥστε νά 
ἀποκτήσουν τήν εὐλογημένη συνήθεια τῆς 
ἐξομολογήσεως ἀπό ὅσο τό δυνατόν μικρότερη 
ἡλικία. Στό θέµα αὐτό θά πρέπει νά δείξουν µεγάλη 
προσοχή, κατά τήν ἐπιλογή τοῦ καταλλήλου 
κληρικοῦ, ὥστε νά µή πέσουν οἱ ψυχές τῶν παιδιῶν 
τους σέ χέρια ἀδέξιων ἤ ἐπικινδύνων πνευματικῶν. 

Ἀπό τό σπίτι, ἐπίσης, πρέπει νά ξεκινήσει ἡ 
ἀγωγή γιά τόν τρόπο τοῦ ἐκκλησιασμοῦ. Τά παιδιά 
πρέπει νά μάθουν νά διαχωρίζουν τούς τόπους. Ἡ 
ἐκκλησία εἶναι τόπος ἱερός καί δέν πρέπει νά 
µεταβάλεται σὲ «παιδική χαρά». Ἀπό μικρά τά 
παιδιά πρέπει νά διδαχθοῦν πῶς νά φέρονται σέ 
ἕναν ἱερό χῶρο. Πρέπει νά µάθουν ὅτι στό χῶρο τῆς 
ἐκκλησίας δέν μποροῦν νά συμπεριφέρονται ὅπως 
στό περιβάλλον τοῦ σπιτιοῦ τους. ΤΠ αὐτό δέν εἶναι 
καθόλου ὀρθό νά ἐπιτρέπουν οἱ γονεῖς στά παιδιά 
τους νά παίρνουν µαζί τους στήν Ἐκκλησία 
παιχνίδια. Ἔτσι παρατηρεῖται το φαινόμενο σε 
κάποια σημεῖα τοῦ ναοῦ παιδιά νά παίζουν µέ τά 
αὐτοκινητάκια τους ἡἤ τίς κοῦκλες τους 
δημιουργῶντας θόρυβο καί ἀναταραχή! Ἀκόμη 
χειρότερο εἶναι τό φαινόμενο τά µικρά παιδιά νά 
τρέχουν παίζοντας κυνηγητὸ τὴν ὥρα τῆς 


λειτουργίας! Αὐτά τά φαινόμενα ὀφείλονται στήν 
ἔλλειψη τῆς ὀρθῆς ἀγωγῆς ἐκ µέρους τῶν γονέων 
τῶν παιδιῶν. Εἶναι -λοιπόν- πολύ σηµαντικό νά 
μάθουν τά παιδιά ὅτι στὀν ἱερό χῶρο τῆς ἐκκλησίας 
δέν ἐπιτρέπεται νά τρέχουν, νά παίζουν, νά μιλοῦν, 
ἀλλά νά εἶναι ἥσυχα καί φρόνημα σέ ὅλη τήν 
διάρκεια τῆς ἀκολουθίας. 

Ἐκτός ἀπό τήν νουθεσία καί τήν διδασκαλία, ἡ 
ἐμπέδωση τῆς συνειδήσεως τοῦ διαχωρισμοῦ τῶν 
χώρων σέ ἱεροὺς καί µή καί τῆς ἀνάλογης 
συμπεριφορᾶς γιά τόν καθένα, γίνεται καί μέ τήν 
κατάλληλη ἐτοιμασία τῶν μελῶν τῆς οἰκογενείας 
πρίν τήν ἀναχώρηση γιά τόν ναό. Ὅταν τά παιδιά 
βλέπουν τούς γονεῖς τους νά φροντίζουν ὥστε νά 
εἶναι τά ἴδια καθαρά, νά φοροῦν καλά, καθαρά καί 
σεµνά ροῦχα, τά κοριτσάκια µε σεµνά φουστανάκια 
καί ὄχι µέ παντελόνια καί φορῶντας τό µαντηλάκι 
τους, ἀσφαλῶς ἐμπεδώνουν µέσα τους τήν 
ἀντίληψη ὅτι ἐκεῖ πού πηγαίνουν εἶναι κάτι τό 
διαφορετικό. Αὐτό προὐποθέτει ὅτι καί οἱ γονεῖς 
δίδουν πρῶτοι τό παράδειγµα: διότι ἄν ἡ μητέρα 
πηγαίνει στήν ἐκκλησία δίχως μαντήλι, καί πολλές 
φορές µέ βαμένα νύχια καί χείλη, ἀπό ποῦ θά µάθη 
ἡ κόρη τόν σεβασμό γιά τόν χῶρο τοῦ ναοῦ; 

Σέ παλαιότερες ἐποχές ὅλοι οἱ χριστιανοί εἶχαν 
δύο κατηγορίες ρούχων: τά κυριακάτικα καί τά 
καθημερινά. Τά πρῶτα τά φοροῦσαν ὅταν πήγαιναν 
στήν ἐκκλησία τίς Κυριακές καί τίς ἑορτές. Σήµερα 
αὐτό τείνει νά λησμονηθεῖ καί τά παιδιά μαθαίνουν 
νά φοροῦν καλά (δηλαδή ἀκριβά καί συνήθως 
καθόλου σεµνά) ροῦχα χάριν ἐπιδείξεως καί 
κομπασμοῦ µαζί μέ τούς γονεῖς τους σέ κοινωνικές 
συναθροίσεις, συχνά καί στἠν ἐκκλησία. Τό 
κριτήριο τῆς σεµνότητος καί τοῦ σεβασμοῦ 
ἀντικαθίσταται ἀπό τό κριτήριο τοῦ κοινωνικοῦ 
κομπασμοῦ καί τῆς κενοδοξίας. Ὅσοι εἶναι πιστοί 
χριστιανοί, καί μάλιστα ἀντάξιοι τῆς κλήσεως τῶν 
γνησίων Ὀρθοδόξων, δέν πρέπει νά ἐπιτρέπουν 
στοὺς ἑαυτούς νά συμβαίνει αὐτό τό παρακµιακό 
φαινόμενο, ἀλλά νά διατηροῦν τό σεβασμό στήν 
ἱερότητα τοῦ χώρου τοῦ ναοῦ καί νά τόν 
μεταδίδουν καί στά παιδιά τους. 

ΤΟ.Μ.Φ. 

Τήν Κυριακή 24-δ/6-9-2009, πραγματοποιήθηκε 
ἡ «Δ΄ Συνάντηση Ἐνοριακῶν Συντονιστῶν» 
τοῦ ΝΕανικοῦ Ὀρθοδόξου Συνδέσμου στόν Ἱ. Ν. 
Ἁγ. Νικολάου Ἀχαρνῶν, Καθεδρικός Ναός τῆς 
Ἱερᾶς Μητροπόλεως Ἀττικῆς, µετά ἀπό πρόσκληση 
τοῦ οἰκείου Μητροπολίτου, Σεβασμιωτάτου κ. 
Χρυσοστόμου. 

Στήν τέταρτη αὐτή κατά σειρά συνάντηση, 26 
Σύνδεσμοι ἀπό Αττική, Πειραιά, Πάτρα, Χαλκίδα 
καί Λάρισα, συναντήθηκαν µέ τήν τριμελῆ Συνοδι- 
κή Ἐπιτροπή Νεότητας, ἤτοι τόν Σεβ. Ἀττικῆς 
κ. Χρυσόστομο, τόν Θεοφ. Χριστιανουπόλεως 
κ. Γρηγόριο καί τόν Θεοφ. Μαραθῶνος κ. Φώτιο 
γιά νά συζητήσουν καί νά ὀργανώσουν τά ἑπόμενα 
βήματα τοῦ Συνδέσµου τόσο σέ ἐνοριακό - 
Μητροπολιτικό ὅσο καί σέ πανελλαδικό ἐπίπεδο. 

Ἀρχικά, µετά τήν προσευχή, ἔγινε ἕνας 
ἀπολογισμός τῆς χρονιᾶς ἀπό τό Δεκέμβρη τοῦ 
2008 µέχρι τή Συνάντησή µας, ὅπου κάθε 
σύνδεσμος παρουσίασε τίς δραστηριότητες πού 
ἀνέπτυξε ὁ Ἐνοριακός Σύνδεσμος πού συντονίζει. 

Ἀκολούθως, συζητήθηκαν διοικητικῆς φύσεως 
θέµατα, προτάθηκαν λύσεις γιά τά ἀνακύψαντα 
προβλήµατα καί τέλος κατατέθηκαν προτάσεις γιά 
τίς νέες δραστηριότητες τοῦ Συνδέσμου. 

Στό τέλος τῆς συνεδρίασης, µέ μέριμνα καί 
φροντίδα τοῦ ἐφημερίου π. Μιχαήλ Κωνστατινίδη 
καί τῆς ἐπιτροπῆς τοῦ ναοῦ, παρατέθηκε πλούσια 
τράπεζα γιά τούς συμμετέχοντες. 

Πιό συγκεκριµένα συζητήθηκαν καί ἄποφα- 
σίστηκαν τά κάτωθι: 

ἳ ἀναδιανομή καί καθορισμός τῶν ἁρμοδιο- 
τήτων τῆς Συντονιστικῆς Ἐπιτροπῆς, 

Ἐ ἡ ἀνάγκη ὕπαρξης ἑνός Μητροπολιτικοῦ 
Συντονιστῆ, ὁ ὁποῖος θά συνδέει τούς Ἐνοριακούς 
Συνδέσµους τῆς ἑκάστοτε Μητροπόλεως µέ τόν 
Ἐπίσκοπό της, 

ῦἡ αὐστηρή τήρηση τοῦ 35 ἔτους τῆς ἡλικίας ὡς 
ἀνωτάτου ὁρίου γιά τή συµµετοχή στίς Πανελλήνιες 
Συνάξεις τοῦ κεντρικοῦ Συνδέσμου καθώς κρίθηκε 
ἀναγκαῖο τό κατώτατο ὅριο νά συμπεριλαμβάνει 
πλέον καί τούς νέους τοῦ Γυμνασίου (15ο ἔτος). 


(υνδέσµιων 





:ἡ ἐγκατάσταση καί ἄλλων Ἐνοριακῶν Συντο- 
γιστῶν πρός δηµιουργία καί ἄλλων τοπικῶν Συν- 
δέσµων ἀλλά καί ἔνταξη ὀργανωμένων ἤδη νεα- 
γικῶν κινήσεωνγ, στίς ἐνορίες τῶν Ἁγ. Νεκταρίου 
Ἀχαρνῶν, Ἁγ. Ἐλευθερίου Ασπροπύργου καί Ἁγ. 
Κωνσταντίνου ὃς Ἑλένης Ἀσπροπύργου. Ἀπο- 
φασίστηκαν ἐνοριακές συνάξεις νέων, παρουσία 
τοῦ Μητροπολίτου καί τῆς Συντονιστικῆς ἐπι- 
τροπῆς γιά µιά πρώτη γνωριμία καί ὀργάνωση τῶν 
νέων αὐτῶν Ἐνοριακῶν Συνδέσμων. 

Ἰ ἡ ἐπανάληψη ὁραστηριοτήτων πού εἶχαν 
πραγματοποιηθεῖ ἐπιτυχῶς στούς τομεῖς τῶν Ἐκ- 
δηλώσεων, τῆς Αἱμοδοσίας, τῶν Φιλανθρωπικῶν 
ἐπισκέψεων - συλλογή εἰδῶν ἔνδυσης, τῶν Ἐκδρο- 
μῶν καί τῶν Ἱ. Ἀγρυπνιῶν τοῦ µήνα. 

Ἀκόμη µέ προτροπή τοῦ Σεβ. κ. Χρυσοστόμου 
ἀποφασίστηκε καί πραγματοποιήθηκε τήν Κυριακή 
14/27 Σεπτεµβρίου, Ἱερά Παράκληση στήν Ἱ. Μονή 
Ἁγ. Εἰρήνης Χρυσοβαλάντου Λυκόβρυσης Ἀττικῆς 
µέ συμμετοχή πάρα πολλῶν νέων ἀπό Αττική, Πει- 
ραιᾶ καί Χαλκίδα. Ἡ Παράκληση ἔγινε στό περι- 
καλές Καθολικό τῆς Μονῆς. Ἰδιαίτερη χαρά καί 
εὐλογία γιά ὅλους ὑπῆρξε ἡ προσκύνησις τῆς ἱερᾶς 
κάρας τοῦ μακαριστοῦ ἀγωνιστή παπα-Γιάννη 
Φλώρου, τόν ὁποῖο ὁ Θεός τόν ἀξίωσε τέτοιας 
μεγάλης τιμῆς, νά ἐμφανιστεῖ ὁ ὁλοφώτεινος Σταυ- 
ρός κατά τή διάρκεια πού ἐκεῖνος λειτουργοῦσε 
στήν ἀγρυπνία τοῦ Τιμίου Σταυροῦ τό 1925. 

Ἀποφασίστηκε ἡ ἑπόμενη Συνάντηση Συν- 
δέσµων νά γίνη στίς ἀρχές τοῦ Δεκεμβρίου πρός 
περεταίρω συζήτηση γιά: 

Ἐτή συµµετοχή τῶν νέων στήν ἑορτή τῶν Θεο- 
φανείων, 

Ἐτή διοργάνωση τῆς Β’' Πανελλήνιας Σύναξης 
Νέων καί 

Ἐτή σύγκλιση μιᾶς Σύναξης Κατηχητῶν, γιά τήν 
περεταίρω ὀργάνωση τοῦ Κατηχητικοῦ ἔργου καί 
τῆς Σχολῆς Κατηχητῶν τῆς Ἐκκλησίας µας. 


αμα αρα. 

ΑπΑακομιωώς ΤΗς καοιΤΡκηςσ Διοικπσοως .ο.ς.ο. κ." 


ρός ἐνημέρωσιν τῶν ἀδελφῶν καί ἰδία τῶν ἐν 

ταῖς ἐπαρχίαις, ἡ Κεντρική Διοίκησίς µας 
προῆλθεν εἰς ἀπόφασιν νά ἐκδίδη καί δηµοσιεύη 
διά τοῦ περιοδικοῦ µας κατ 20ήµερον Δελτίον 
κινήσεως καί ἐνεργειῶν ἐπί τῶν ζητημάτων τοῦ 
Ἱεροῦ µας ἀγῶνος. 

Ποιούµενοι ἀρχήν ἀπό τοῦ παρόντος φύλλου θά 
ἀναφέρωμεν τάς σηµαντικωτέρας ἐνεργείας µας 
ἀφοῦ πρότερον πληροφορήσωμεν ὑμᾶς ὅτι ἀτυχῶς 
οὔτε ἡ ἐπίσημος Ἐκκλησία ἡ προορισµόν ἔχουσα 
τήν εἰρήνευσιν καί τήν ἀγάπην, οὔτε ἡ Πολιτεία κα- 
τενόησεν ἐπαρκῶς τό ζήτημα τοῦ ἀγῶνος µας, τό 
ὁποῖον ἡμεῖς µέν δέν ἐπροκαλέσαμεν, ἀσύμφορον 
δέ εἶναι καί ἀπό Ἐκκλησιαστικῆς καί Ἐθνικῆς 
ἀπόψεως ἐν γνώσει ἐκείνων οἵτινες τό ἐδημι- 
ούργησαν κακῶς ὡς καί ἐπίσημοι τῆς πολιτείας λει- 
τουργοί ὁμολογοῦσιν. 

Συνταγµατικόν καί νόµιµον δικαίωμά µας 
ἀσκοῦντες ἐν τή ἐπιθυμία τῆς τελέσεως τῶν Θρη- 
σκευτικῶν µας καθηκόντων κατά τάς ὑπαγορεύσεις 
τῆς συνειδήσεώς µας ἀκολουθοῦντες τό πατρο- 
παράδοτον Ἰουλιανόν ἑορτολόγιον δι ἰδίων µας 
κληρικῶν παντός βαθμοῦ µή ἐξαρτωμένων ἐκ τῆς 
ἐπισήμου Ἐκκλησίας καί µή ἀνηκόντων εἰς αὐτήν 
καί ἐν ἰδίοις Ἱεροῖς Ναοίς δέν ἐνοχλοῦμεν κανένα 
καί δέν ἐκδικούμεθα κανένα ἱστάμενοι ἐπί τοῦ 
ἐδάφους τῆς Ὀρθοδόξου πίστεως. 

Ἐάν ἡ ἐπίσημος Ἐκκλησία νομίζει ὅτι δύναται νά 
ἐπιβάλη καθ ἡμῶν πνευµατικάς κυρώσεις, διότι 
µόνον τοιοῦτον δικαίωµα κέκτηται καί οὐδέν πέραν 
τούτου δύναται νά προέλθη εἰς ἀναλόγους ἄπο- 
φάσεις, δέν δύναται ὅμως οὔτε αὕτη, οὔτε ἡ Πολι- 
τεία ὑποκινήσει τῆς πρώτης νά διαχωρίση ἡμᾶς 
τούς λαϊκούς ἀπό τούς κληρικούς µας ἐφ' ὅσον καί 
ἡμεῖς καί ἐκεῖνοι ὄντες µέλη τῆς αὐτῆς ἰδιαιτέρας 
Θρησκευτικῆς Κοινωνίας τῆς δι εἰδικοῦ περί τοῦ 
συνεταιρίζεσθαι ἄρθρου τοῦ Συντάγματος ἐπιτρε- 
ποµένης µή θέλοντες νά εἴμεθα ἄκοντες µέλη τῆς 
ἐπισήμου Ἐκκλησίας µεθ' ἧς διεκόψαµεν πᾶσαν 
σχέσιν καί ἐπικοινωνίαν ὡς ἐπιμενούσης εἰς τήν 


ἀντικανονικήν ἐκκλησιαστικήν καινοτοµίαν της. 

Ἀντίθετος ἑρμηνεία ἰσοδυναμεῖ πρός ἔμμεσον 
ἐπέμβασιν ἐπί τῆς συνειδήσεώς µας καί ἄρνησιν δι- 
καιωµάτων τά ὁποία ὄχι µόνον τό Σύνταγμα προ- 
στατεύει, ἀλλά καί διεθνές δόγµα κατέστη ἀπό τοῦ 
τελευταίου πολέμου καί ἐντεῦθεν καί εἰδικῶς τό 
δόγµα τοῦτο τῆς ἐλευθερίας τοῦ θρησκεύεσθαι 
κατά συνείδησιν ἐν τῷ Καταστατικῶ Χάρτη τοῦ 
Ἀτλαντικοῦ ἀναφέρεται καί σήμερον ἀκόμη περί 
αὐτοῦ κατά κόρον ὁ παγκόσμιος τύπος ἀπασχο- 
λεῖται σχεδόν καθημερινῶς. 

Ἐπειδή ὅμως θέλοµεν νά τονίσωµεν καί πάλιν ὅτι 
ὁ ἀγών µας δέν κατανοεῖται εἴμεθα ὑποχρεωμένοι νά 
ἐπιληφθῶμεν ἐκτενέστερον τοῦ ζητήματος καί νά 
ἀναφέρωμεν γεγονότα πού καταλλήλως τοποθε- 
τούµενα καί ἐξεταζόμενα ἀποδεικνύωσι περιτράνως 
ποία εἶναι ἀκριβῶς ἡ θέσις τοῦ ζητήματος. 

Οὕτω κατά τάς πλείστας ἐπαφάς µας µέ τάς ἀρ- 
χάς καί ἰδία τούς κατά καιρούς ἁρμοδίους ὑπουρ- 
γούς διεπιστώσαµεν ὅτι οὔτε ἡ Πολιτεία οὔτε καί 
αὐτή ἡ κρατοῦσα Ἐκκλησία ἀρνοῦνται τό δικαίωµα 
τῆς ἐλευθέρας ἀσκήσεως τῶν καθηκόντων µας τῶν 
θρησκευτικῶν κατά συνείδηῃσιν, ἀλλ' οὔτε ἡ µία 
οὔτε ἡ ἄλλη ἠθέλησαν νά δόσωσι τήν ἀνάλογον 
λύσιν ἀποδίδουσαι τήν ὑπ αὐτῶν ἄναγνωρι- 
ζομένην δικαιοσύνην. 

Ναί λέγει ἡ Ἐκκλησία, δύνανται οἱ παλαιοηµε- 
ρολογίται νά τελῶσι τά τῆς λατρείας των κατά τό 
Ἰουλιανόν Ἑορτολόγιον ἀλλά µέ κληρικούς πού θά 
τούς δίδω ἐγώ. Μάλιστα λέγει ἡ Πολιτεία, υἱοθετῶ 
τήν πρότασιν αὐτήν διότι καί ἐγώ ἀναγνωρίζω τό 
δικαίωμά των νά ἀκολουθοῦν τό Ἰουλιανόν Ἔορ- 
τολόγιον. 

Μά πρός Θεοῦ ἀπαντῶμεν ἡμεῖς εἶναι δυνατόν 
αὐτό πού πλήν ἄλλων καί αὐτῆς τῆς ἐπισήμου 
Ἐκκλησίας τό γόητρον καταρακώνει διότι εἰς τά 
ὄμματα τοῦ ποιμνίου της, θά ἐμφανισθῆ παρα- 
παίουσα δεχοµένη ὁ κλῆρος της νά εἰρωνεύεται 
τήν πίστιν τήν ἁγίαν ἀκολουθῶν δύο διάφορα Ἑορ- 
τολόγια; 


. «Ἡ ΦΩΝΗ ΤΗΣ ΟΡΘΟΔΟΞΙΑΣ», Ἀρ. φ. 40, τῆς 19 Ὀκτωβρίου 1947, σελ. 6-δ. 

Συμπέρασμα σαφές εἶναι ὅτι γνωρίζουσα καί ἡ 
Ἐκκλησία καί ἡ Πολιτεία τήν ἄρνησίν µας, τήν 
ὁποίαν κατηγορηματικῶς πάντοτε ἐτονίσαμεν, 
ἐφευρίσκωσι οὕτω µίαν νόθον λύσιν ἀνεφάρμο- 
στον ἑκατέρωθεν καί οὕτω ἡ ἐκκρεμότης παρα- 
τείνεται ἀπό τοῦ ἔτους 1924. 

Δέν περιωρίζεται ὅμως ὁ ἀκατάπαυστος καθ' 
ἡμῶν διωγµός τῆς Ἐκκλησίας διά τῆς Πολιτείας 
πότε ἀμέσως καί πότε ἐμμέσως. 

Ἄλλα ἐφευρήματα τίθενται εἰς ἐφαρμογήν: 

Μηνύσεις ὑπό τῶν κατά τόπους ἐπισκόπων κατά 
τῶν ἰδίων µας κληρικῶν σωρηδόν ἐπί ἀντιποιήσει 
ἀρχῆς. 

Μηνύσεις ἐπί τελέσει γάμων καί ἄλλων µυστη- 
ριακῶν πράξεων ἄνευ ἀδείας τοῦ Οἰκείου Ἐπι- 
σκόπου. 

Ἀπελάσεις Ἱερέων µας καί Μοναχῶν ἄνευ 
ἀποφάσεως ἤ ἐντάλματος οἰασδήποτε ἀρχῆς. 

Παράνομοι κατακρατήσεις κληρικῶν ἄνευ 
λόγου ἐν τοῖς κρατητηρίοις µετά τῶν κακοποιῶν. 

Ἀποσχηματισμός κληρικῶν µας ὑπό τῶν ἀστυ- 
γομικῶν ἀρχῶν καί βιαιοπραγίαι ἐνίοτε κατ' αὐτῶν. 

Κλείσιμον Ἱερῶν Ναῶν µας µή ἀνηκόντων εἰς 
τήν δικαιοδοσίαν τῆς ἐπισήμου Ἐκκλησίας. 

Βιαία ἔξωσις μοναχών καί μοναζουσῶν ἐκ τῶν 
ἰδιοκτήτων μονῶν καί ἡσυχαστηρίων των διότι δέν 
θέλουν νά ἀκολουθήσουν τό Νέον Ἡμερολόγιον. 

Ἄρνησις ταφῆς νεκρῶν ἐντός τοῦ Νεκροταφείου 
ὑπό ἱερέως τῆς ἐπισήμου Ἐκκλησίας µέ ἀποτέλεσμα 
ἄλλοτε µέν οἱ νεκροί νά θάπτωνται ἐντός τοῦ Νε- 
κροταφείου καί ἄλλοτε ἐντός ἀλλά τή ἐπεμβάσει 
τοῦ εἰσαγγελέως. 

Καί εἰς ἐπιστέγασμα ὅλων τούτων καί ἄλλων 
παρεμφερῶν ἡ Πολιτεία διατάσσει τήν µή κατα- 
χώρησιν ἐν τοῖς ληξιαρχείοις τῶν γάµων καί βα- 
πτίσεων τῶν τελουµένων ὑπό παλαιοημερολογιτῶν 
ἱερέων, ἐκ παραλλήλου δέ οἱ οὕτω ἐκτός νόµου 
τιθέµενοι παλαιοημµερολογίται ὑποχρεοῦνται νά 
πληρώνουν τόν ἐνοριακόν φόρον ὑπέρ τοῦ κλήρου 
τῆς ἐπισήμου Ἐκκλησίας, τόν ὁποῖον δέν χρησιµο- 
ποιοῦν, δηλαδή ὑποχρεώσεις ὄχι ὅμως καί δι- 
καιώµατα, ἐνῶ ἐν προκειμένω τό ἀντίθετον συµ.- 
βαίνει ἤτοι τά µέν δικαιώµατα νά εἶναι νόμιμα αἱ δέ 
ὑποχρεώσεις παράνομοι. 

Ἐπειδή ὁ λόγος περί ὑποχρεώσεων καί δι- 
καιωµάτων, ὀφείλομεν νά ἀσχοληθῶμεν καί ἐπ' 
αὐτῶν δι ὀλίγον. | 


Ἀφοῦ ἡ πολιτεία δέν θέλει τά τέκνα τῶν παλαι- 
οημερολογιτῶν Ἕλληνας πολίτας, ἀλλά νόθα τέ- 
κνα ἐξ ἀκύρων γάμων µέ ποῖον ὄνομα θά τά στρα- 
τολογήση καί πῶς ὁ Νόμος περί εὐθυνῶν διά τούς 
µή δηλοῦντας τά τέκνα των θά ἐφαρμοσθῆ ὑπό τῶν 
δικαστηρίων ὅταν οἱ µέν ὑποκείμενοι εἰς στράτευ- 
σιν εἶναι ἀδήλωτοι καί ἄνευ ὀνόματος, οἱ δέ κατη- 
γορούμενοι ἀφ ἑαυτῶν ἀθῶοι ἀφοῦ τό Κράτος 
οὕτω ἐπιτάσσει διότι οὕτω ἡ ἐπίσημος ἐκκλησία 
θέλει; 

Καί ἐν τούτοις πρέπει νά πληρώνωμεν φόρους 
γά ὑποκείμεθα εἰς ὅλας τάς ποινικάς καί ἀστικάς 
ὑποχρεώσεις, ἀλλ᾽ ἡ περιουσία µας νά σχολάζη καί 
τά τέκνα µας νά µή ἔχουν ἐπ αὐτῆς δικαιώµατα. 

Πῶς ἐξηγοῦνται αὐτά καί πῶς ἑρμηνεύονται ὑπό 
τῶν ἁρμοδίων; ὁμολογοῦμεν ὅτι δέν δυνάµεθα νά 
ἐννοήσωμεν. 

Ἐν πάσει περιπτώσει ἡ πολιτεία µετά 23 ὁλόκλη- 
ρα ἔτη ἀπό τῆς μεταβολῆς τοῦ Ἑορτολογίου µή 
ἔχουσα ὑπ' ὄψιν καί µή ἀσχοληθεῖσα σοβαρῶς µέ 
τό ἀπασχολοῦν ἡμᾶς ζήτημα, ἐξέφρασε ἐσχάτως 
τήν γνώμην διά τοῦ ἁρμοδίου κ. Ὑπουργοῦ ὅτι αἱ 
πιέσεις ἐνδυναμώνουν τόν φανατισμόν καί δή τόν 
Ορησκευτικόν καί θά πρέπει νά περιωρισθῆ ἡ µανία 
αὕτη καί οὕτω σύν τῷ χρόνω νά παύση ὑπάρχουσα 
ἡ διάστασις ὅταν θά ἔχουν ἐκλείψη οἱ σήμερον 
ἐμμένοντες εἰς τήν δοξασίαν τοῦ παλαιοῦ Ἑορτο- 
λογίου. 

Δύναται κανείς νά φρονή καί νά πιστεύη ὅτι 
θέλει, ἐάν μάλιστα τό ἀπαιτήση ὁ κ.Ὑπουργός τῶν 
Θρησκευμάτων συμφωνοῦμεν καί ἡμεῖς µέ τήν 
γνώμην του, τοῦτο ὅμως δέν σηµαίνει ὅτι πρέπει νά 
ὑφίσταται ἡ μανιώδης αὐτή κατάχρησις τῶν παν- 
τοίων καθ᾽ ἡμῶν ἐμμέσως καί κατά τοῦ κλήρου µας 
ἀμέσως διωγμῶν ἐν εἰκοστῶ αἰώνι καί ἐν χώρα πο- 
λιτισµένη παραχούση καταχρηστικήν ἐλευθερίαν 
εἰς παντοίους θρησκευτικούς καί πολιτικούς 
παράγοντας ἐξυπηρετοῦντας προπαγάνδας ἀντι- 
θρησκευτικοεθνικάς καί γνωριζούση νά ἀμνηστεύη 
τό ἔγκλημα, ὄχι ὅμως καί νά διώκη ἀκραιφνῶς 


Ἕλληνας ὀρθοδόξους διά τάς θρησκευτικάς των πε- 


ποιθήσεις αἵτινες εἴρησθε ἐν παρόδω καί εἰς τήν 
Ἐκκλησίας τῆς Ἑλλάδος καί εἰς τό Έθνος ἴσως ποτέ 
νά ἀποβῶσιν ὠφέλιμοι, οὐδέποτε ὅμως δέν θά εἶναι 
ἐπιζήμιοι. 

Καί ἤδη θά παραθέσωµεν τάς ἐνέργειάς µας ἐπί 
τῶν ἑξῆς ἐν συνόψει αἰτημάτων µας. 

1) Ἀναγνώρισιν καί προστασίαν τῆς πλήρους 
ἐλευθερίας µας πρός ἄσκησιν τῶν θρησκευτικών 
µας καθηκόντων κατά τό Ἰουλιανόν ἑορτολόγιον 
ὡς ἡ συνειδησίς µας ἐπιτάσσει δι’ ἰδίων µας κλη- 
ρικῶν παντός βαθμοῦ καί ἐν ἰδίοις Ἱεροῖς Ναοίς, 
ὑπό τόν ὅρον οὔτε οἱ κληρικοί µας νά ἀνήκωσι ἤ 
νά ἐξαρτῶνται ἀπό τήν ἐπίσημον Ἐκκλησίαν, οὔτε 
οἱ Ναοί µας νά εἶναι ἐκ τῶν ἀνηκόντων εἰς αὐτήν. 

2) Ὑποχρεωτικήν καταχώρήησιν τῶν ὑπό Ἱερέων 
µας τελουμένων μυστηρίων Τάµων, Βαπτίσεων 
κ.λ.π. ἐν τοῖς Ληξιαρχείοις τοῦ κράτους καί πλήρη 
ἀναγνώρισιν τῆς ἐγκυρότητος αὐτῶν ὡς πρός 
πᾶσαν ἀστικήν ἤ ἄλλην τινα σχέσιν. 

3) Ἁπαλλαγήν τῶν ὀπαδῶν τοῦ Ἰουλιανοῦ Ἔορ- 
τολογίου ἀπό πάσης φορολογίας προοριζοµένης 
διά τόν Ἐφημεριακόν κλῆρον τῆς ἐπισήμου 
ἐκκλησίας ἐφ᾽' ὅσον ὁ κλῆρος µας οὔτε ὑπό τοῦ ΤΑ- 
ΚΕ, οὔτε ὑπό τοῦ Δημοσίου ταμείου μισθοδοτεῖται. 

4) Παύσιν τῶν διωγμῶν ἐν ταῖς ἐπαρχίαις ἐκ 
µέρους τῶν Ἀστυνομικῶν, Δικαστικῶν καί Διοικη- 
τικῶν ἀρχῶν διατασσοµένων ὑπό τῶν κατά τόπους 
Ἐπισκόπους τῆς κρατούσης Ἐκκλησίας, ἐναντίον 
Κκληρικῶν παντός βαθμοῦ ὀπαδῶν τοῦ Ἰουλιανοῦ 
Ἑορτολογίου ἐφ' ὤν οὐδεμίαν ἔχουσι δικαιοδοσίαν. 

5) Ματαίωσιν ὅλων τῶν κατά κληρικῶν µας 
δικῶν ἐπί ἀντιποιήσει ἀρχῆς, ἀδικήματος ὅπερ ἐν 
τή εὐρυτέρα ἑρμηνεία τοῦ ΤΠ. Ν. δέν ὑφίσταται, ἐφ' 
ὅσον ὁ κλῆρος µας δέν ἔχει σχέσιν µέ τήν ἐπίσημον 
ἐκκλησίαν καί δέν ἀναμιγνύεται εἰς τά ζητήματα 
αὐτῆς ἀλλ᾽ ἀνήκει εἰς ἰδιαιτέραν Θρησκευτικήν 
Κοινωνίαν παρ' ἧς ἀναγνωρίζεται ὡς λειτουργός 
αὐτῆς καί µόνον. 

Δί ὑπομνημάτων µας πρός τούς ἁρμοδίους 
Ὑπουργούς κατ ἐπανάληψιν ἐζητήσαμεν τήν λήψιν 
τῶν ἀνωτέρω µέτρων, ἀλλά μέχρι τοῦδε δέν κατε- 
νοήθη ἐπαρκῶς ἡ ὑπόθεσις αὕτη, πλήν τῆς τυπικῆς 
προφορικῆς ὁδηλώσεως ὅτι τό δικαίωμά µας 
ὑφίσταται νά θρησκευόµεθα κατά Συνείδησιν. 

Προτάσεις περί παραχωρήσεως ἱερέων ὑυπό τῆς 
ἐπισήμου ἐκκλησίας ὅπως δι αὐτῶν ἐκτελῶμεν τά 
θρησκευτικά µας καθήκοντα, ἀσυζητητεῖ ἄπερ- 
ρίψαµεν φειδόµενοι καί αὐτοῦ τοῦ γοήτρου τῆς 
Ἑλληνικῆς Ἐκκλησίας ἥτις βέβαια ὄχι µόνον δέν 
ἠδύνατο νά πραγµατοποιήση τοιαύτην ἐνέργειαν, 
ἀλλά καί ἐκ τῶν προτέρων ἐγνώριζε τήν ἄρνησίν 
μας καί οὔτε ἐνῶ ἀφ' ἑνός ἐφρόνει ὅτι θά ἠδύνατο 
νά ἐμμείνη εἰς τούς καθ’ ἡμῶν ἀμέσους καί ἐμ- 


µέσους διωγμούς ἐπί τή ἀρνήσει µας ἄφ' ἑτέρου 
ἀνεγνώριζε ἐπισήμως τό δικαίωμά µας ὅπως 
ἐλευθέρως µέν ἀσκοῦμεν τά θρησκευτικά µας κα- 
θήκοντα κατά τό Ἰουλιανόν ἑορτολόγιον ἀλλά µέ 
κληρικούς της οἵτινες ἐάν µέν ἐγένοντο δεκτοί θά 
ἦσαν φορεῖς τῆς διαλύσεώς µας ἀδιαφοροῦσα ἐάν 
θά ἐνεφανίζετο ὡς ἀποδεχομένη καί ἀναγνωρίζου- 
σα ἀμφότερα τά ἑορτολόγια. 

Λόγῳ τῆς ἀρνήσεώς µας αὐτῆς, ἐτράπη πρός 
ἀνεύρεσιν ἄλλων µέσων ἐπιτυχοῦσα ὅπως ἀφ᾽ ἑνός 
µή γίνονται δεκταί ὑπό τῶν ληξιαρχείων αἱ δη- 
λώσεις γάμων βαπτίσεων κ.λ.π., τῶν ὑπό παλαιοη- 
μερολογιτῶν Ἱερέων τελουµένων, καί ἄφ ἑτέρου δι 
ἐξαπολύσεως διωγμῶν ἐναντίον τοῦ κλήρου µας 
εὑροῦσα πρόθυµον τήν συνδροµήν τῶν ἀρχών αἴτι- 
γες ἐν ταῖς ἐπαρχίαις ἰδίως ἀνέπτυξαν ὁλόκληρον 
τήν δραστηριότητά των εἴτε ἀμέσως εἴτε ἐμμέσως 
κατά τῆς ἐλευθερίας µας ὅπως θρησκευόµεθα κατά 
τάς ὑπαγορεύσεις τῆς συνειδήσεώς µας. 

Καθῆκον µας ἐθεωρήσαμεν νά ἐνημερώσωμεν 
τούς ἀνά τήν χώραν ἀδελφούς περί τῆς θέσεως εἰς 
ἦν τό ζήτημα τοῦ ἱεροῦ µας ἀγῶνος εὑρίσκεται καί 
νά δηλώσωμεν ὅτι ἤδη διά τελευταίαν φοράν θά 
ἐπιδόσωμεν ταυτόσηµον διαμαρτυρίαν εἰς τήν Α. 
Μ. τόν Βασιλέα, τόν κ. Πρόεδρο τῆς Κυβερνήσε- 
ως, τούς κ.κ. Υπουργούς Δικαιοσύνης, Όρησκευ- 
µάτων, Δημοσίας Ἰάξεως καί εἰς τήν Βουλήν καί πα- 
ρακολουθοῦντες τό ἀποτέλεσμα τῆς ἐνεργείας µας 
ταύτης, ἐπιφυλασσόμεθα νά καλέσωμεν ἀντι- 
προσώπους ἐξ ὅλων τῶν παραρτημάτων τῆς χώρας 
ἐνταῦθα πρός λήψιν ὁριστικῶν ἀποφάσεων ἐπί τῶν 
περαιτέρω ἐνεργειῶν. 

Ἐν τέλει τῶν ἐνεργειῶν µας καί τῶν ἄποτελε- 
σµάτων θά τηρῶμεν ἐνημέρους τούς ἀδελφούς διά 
δελτίου δηµοσιευοµένου εἰς τό περιοδικόν µας 
κατά τήν ἔκδοσίν του, παρακαλοῦμεν διά τά πα- 
ραρτήµατα ὅπως ἄφ ἑνός μέν γνωστοποιῶσιν ἡμῖν 
πᾶσαν κατ αὐτῶν ἐνέργειαν καὶ ἀφ' ἑτέρου ὡσιν 
ἔτοιμα ἵνα ἐν περιπτώσει τελικῆς ἀποτυχίας πρός 
πλήρη ἀναγνώρισιν τῶν δικαιωμάτων µας ἄπο- 
στείλωσι τούς ἀντιπροσώπους των ἐνταῦθα ἵνα 
ἀπό κοινοῦ ἀποφασισθῆ ὁ τρόπος καί τά µέσα ὃι 
ὤν θά δυνηθῶμεν νά κατοχυρώσωµεν τά ἄνα- 
φαίρετα δικαιώματά µας. 


(Ἐκ τῶν γραφείων τῆς Κεντρικῆς Διοικήσεως τῆς Πανελ- 
ληνίου Θρήσκευτικῆς καί Εθνικῆς Ὀρθοδόξου Κοινωνίας) 

(Συνέχεια ἐκ τοῦ προηγουμένου) 


Ί Ἅγιος Νικόδημος, διέμεινε καίσέ ἄλλα Κελ- 
[ο λία τοῦ Ἁγίου Ὄρους, ὅπως στό Κελλί τοῦ 
Ἁγίου Ἀντωνίου στίς Καρυές, στό Κυριακό τῆς 
Σκήτης τῆς Ἱερᾶς Μονῆς Παντοκράτορος, στήν 
«ἔρημο» τῆς Καψάλας. Ἀκόμη ἔμεινε ἐπί ἕνα 
ἔτος καί στό ἐρημονήσι Σκυροπούλα. 





Διατηροῦσε ἀλληλογραφία µέ λογίους τῆς 


ἐποχῆς του ὅπως µέ τόν Ἀθανάσιο τόν Πάριο, 
τόν Πατριάρχη Γρηγόριο τόν Ε΄ κ.ᾶ.. Στίς 14 
Ἰουλίου τοῦ 1809 περέδοσε τήν ἁγία του ψυχή 
στά χέρια τοῦ Χριστοῦ τόν ὁποῖο τόσο εἶχε 
ἀγαπήσει καί τόσο πιστά ὑπηρετήσει. Ἀπό πο- 
λύ νωρίς σχηματίσθηκε μεταξύ τῶν ἁγιορειτῶν 
ἀλλά καί τῆς πλειονότητος τῶν Ἑλλήνων 
Ὀρθοδόξων ἢ κοινή συνείδηση περί τῆς ἁγιό- 


Τσ Εξ πω, » πο 


«έἰς μνηµόσυνον αἰώνιον ἔσται δίκαιος» 
(Ψαλμ. ΡΙΑ΄ 6) 


τητος τοῦ σοφοῦ διδασκάλου καί καθιερώθηκε 
ὁ ἑτήσιος ἑορτασμός τῆς µνήµης του κατά τήν 
ἡμερομηνία τῆς ὁσιακῆς του κοιµήσεως. 

Τό συγγραφικό ἔργο τοῦ Ἁγίου Νικοδήμου 
εἶναι ἢ πολύτιμη παρακαταθήκη πού μᾶς ἄφη- 
σε καί εἶχε ἐκτιμηθεῖ ἀπό πολύ νωρίς. Ὁ Ὀνού- 
Φριος ὁ Ἰβηρίτης στόν «Βίον ἐν Συνόψει» τοῦ 
Ἁγίου Νικοδήμου ἀναφέρει (κατά τό ἔτος 
1819): «Ἠταν δέ κατά τόν τρόπο ἁπλός καί 
ἀνεξίκακος, κατά τήν συμπεριφορά γλυκύς καί 
χαριτωµένος, ἀντήμων καί ἀρκετά ἀπερίσπα- 
στος. Εἴχε δέ τόση δυνατότητα µνήµης ὥστε 
μποροῦσε νά ἀπαγγείλει ὁλόκχληρα κεφάλαια 
τῆς Γραφῆς, μνημονεύοντας ἐδάφια ρητῶν καί 
σελίδες, φέρνοντας μαρτυρίες καί γνῶμες πα- 
τέρων, ἀναφέροντας τούς τόπους τῶν λόγων 
καί τῶν τόμων ἀπ ὅπου ἐλήφθησαν, γνωρίζον- 
τας ὅλα αὐτά ἀπό µνήµης χωρίς νά ἀστοχεῖ». 

Ταῖς τοῦ Ὁσίου πατρός ἡμῶν Νικοδήμου 
ἁγίαις πρεσβεῖαις Χριστέ ὁ Θεός ἐλέησον καί 
σῶσον ἡμᾶς, 





Ττωμ ΠιΑΤοΡωΝ 


ὤΠ] 





Απολογία ὑπέρ τοῦ ἐν τῷ θιθλίιῳ 


δυο ὃν [ / / / 
του Ἀοράτου Πολέμου κειμενου σπμµειώµατος 


περί τῆς Κυρίας 


(συνέχεια ἐκ τοῦ προήγουµένου τεύχους) 


π ρός δέ τό β΄ ἀποκρίνομαι, ὅτι ὄχι µόνον πώς ὅλος 
ὁ κόσμος, νοητός τε καί αἰσθητός, ἔγινε διά τό 
τέλος τοῦτο, ἤτοι διά τήν Κυρίαν Θεοτόκον, καί ἡ 
Κυρία Θεοτόκος ἔγινε πάλιν διά τόν Κύριον ἡμῶν 
Ἰησοῦν Χριστόν, καθώς τοῦτο τρανῶς καί ἀριδήλως 
παρίστησεν ὁ σοφός καί θεολογικώτατος Ἰωσήφ ὁ 
Βρυέννιος, οὕτως ἐπί λέξεως λέγων: «Καί ἵνα συνελῶν 
εἴπω, τό πᾶν τοῦ σκοποῦ καί παντός τοῦδε τοῦ κόσμου 
καί πάσής τῆς κτίσεως πάντων στοιχείων καί πασῶν τῶν 
γενεῶν, παντός δέ γένους ἡμῶν καί πάσης ἀνθρώπων 
φυλῆς, ἁπάντων αἰώνων καί πασῶν τῶν ὡρῶν, τό ἄνθος 
μέν ἡ Δέσποινα Θεοτόκος, ὁ ὡραιότατος δέ καρπός 
(λέγω δέ κατά τό ἀνθρώπινογ) ὁ Υἱός ἐστιν αὐτῆς ὁ µο- 
νογενής» (Λόγ. β΄ εἰς τόν Εὐαγγελισμόν, τόμ β΄ σελ. 
143). Οὐ µόνον, λέγω, τοῦτο ἀποκρίνομαι, ἀλλά καί 
πρός τούτοις, πώς ὅλος ὁ νοητός καί αἰσθητός κόσμος 
διά τοῦτο τό τέλος προεγνωρίσθη ἀπ᾿ αἰῶνος καί προ- 
ωρίσθη. Πόθεν δῆλον; ἀπό τῶν ἑξῆς ρηθησοµένων. Αἱ 
μέν γάρ θεῖαι Τραφαί μαρτυροῦσιν ὅτι τό µυστήριον 
τῆς ἐνσάρκου τοῦ Θεοῦ Λόγου οἰκονομίας εἶναι ἀρχή 
ὅλων τῶν ὁδῶν τοῦ Κυρίου, ὅτι εἶναι πρῶτον πάντων 
τῶν κτισμάτων, καί ὅτι αὐτό προωρίσθη πρό τοῦ προ- 
ορισμοῦ πάντων τῶν σωζομένων' τά δέ ρητά τῶν 
Γραφῶν, δι᾽ ὧν μαρτυρεῖται, ταῦτά εἰσι' τὸ «Κύριος 
ἔκτισέ µε ἀρχήν ὁδῶν αὐτοῦ, εἰς ἔργα αὐτοῦ». «Πρό τοῦ 
αἰῶνος ἐθεμελίωσέ µε» (Παρ. η΄ 22, 23)’ τὸ «Ὅς ἐστιν 
εἰκών τοῦ Θεοῦ τοῦ ἀοράτου, πρωτότοκος πάσης κτίσε- 
ως» (Κολ. α΄ 15). (Καίΐ ὅρα ὅτι οὐκ εἶπεν ἐνταῦθα 
ἁπλῶς κτίσεως, ἀλλά πάσης κτίσεως ἤτοι καί νοητῆς 
καί αἰσθητῆς)' καί τό «Οὕς προώρισεν συµµόρφους τῆς 
εἰκόνος τοῦ Υἱοῦ αὐτοῦ, εἰς τό εἶναι αὐτόν πρωτότοκον 
ἐν πολλοῖς ἀδελφοῖς» (Ῥωμ. η΄ 29). Καί ταῦτα μέν τά 
τοῦ θεσπεσίου Παύλου. 


ς -”ὀ / 
πμ ()Υ θεοτόὀό κου 


Συμφωνοῦσι δέ ταῖς θείαις Γραφαίς καί πολλοί τῶν 
θείων Πατέρων’ τά γάρ ἀνωτέρω ρητά οὗτοι ἑρμη- 
νεύοντες, τό «Κύριος ἔκτισέ µε ἀρχήν ὁδῶν αὐτοῦ», καί 
τό «Πρωτότοκος πάσης κτίσεως», λέγουσιν ὅτι ἐν- 
νοοῦνται ταῦτα διά τόν Ἰησοῦν Χριστόν, ὄχι κατά τήν 
θεότητα, διότι καθ’ ὅ Θεός, ὁμοούσιος ὤν καί συναΐδιος 
τῷ Πατρί, οὔτε ἐκτίσθη ὑπό τοῦ Θεοῦ, οὔτε εἶναι τό 
πρῶτον τῶν κτισμάτων, καθώς ἐβλασφήμει ὁ Ἄρειος: 
ἀλλά ἐννοοῦνται κατά τήν ἀνθρωπότητα, τήν ὁποίαν 
δηλαδή πρό παντός ἄλλου πράγματος προεῖδεν ὁ Θεός 
ἀρχήν τῶν θείων του ἀῑδίων ὁρισμῶν, πρῶτον πάντων 
τῶν ποιημάτων’ οἱ Πατέρες δέ οὗτοι εἶναι ὁ μέγας 
Ἀθανάσιος κατά Ἀρειανῶν (ΛόΥ. γ΄ καί δ΄), Κύριλλος 
ὁ Ἀλεξανδρείας βιβλίω δ΄ τῶν θησαυρῶν (κεφ. δ’, ς΄ 
καί η΄), καί ὁ θεῖος Αὐγουστίνος βιβλ. περί Τριάδος. 

Ὅτι δέ ὁ προορισμός τοῦ Χριστοῦ ἀρχή ἐστι τοῦ 
προορισμοῦ πάντων τῶν σωζοµένων, μαρτυρεῖ μέν ὁ 
Ἀπόστολος εἰπών ἀνωτέρω' «Οὕς προώρισε συµµόρ- 
φους τῆς εἰκόνος τοῦ Υἱοῦ αὐτοῦ»' συνομολογεῖ δέ καί 
ὁ Οἰκουμένιοςτό ρητόν ἑρμηνεύων' «Ὅπερ ἐστί, φήσίν, 
ὁ Υἱός τοῦ Θεοῦ κατά φύσιν ἐν τῇ ἐνανθρωπήσει (δῆλον 
δέ, ὡς ἅγιος καί ἀναμάρτητος), τοῦτο καί αὐτοί γεγόνα- 
σι κατά χάριν’ εἰκόνα δέ τοῦ Υἱοῦ τήν οἰκονομίαν καλεῖ, 
καί τό ἐντεῦθεν αὐτοῦ σῶμα»' τήν εἰκόνα ταύτην, τήν ἐν 
ἁγιασμῷ ζωήν, καί τήν πρός πᾶν ὀτιοῦν ἀμώμητον πο- 
λιτείαν ἡρμήνευσε καί ὁ Ἀλεξανδρείας Κύριλλος παρά 
τῷ Οἰκουμενίφῳ' καί ὁ Κορέσιος δέ ἐν τῷ περί προορι- 
σμοῦ, πλατύτερον τό δόγµα τοῦτο ἐκτίθεται. 

Λέγει δέ καί ὁ θεοφόρος Μάξιμος ἐν τῇ ἑξηκοστῇ 
λύσει τῶν Ἀπόρων περί τῆς θείας ἐνανθρωπήσεως 
ταῦτα’ «Ἰοῦτό ἐστι τό µέγα καί ἀπόκρυφον μυστήριογ' 
τοῦτό ἐστι τό µακάριον, δι’ ὅ τά πάντα συνέστήσαν 
τέλος τοῦτό ἐστιν ὁ τῆς ἀρχῆς τῶν ὄντων προεπι- 
νοούµενος θεῖος σκοπός, ὅν ὁρίζοντες εἶναί φαµεν πρε- 
πινοούµενον, τέλος, οὐ ἕνεκα µέν τά πάντα, αὐτό δέ, 

οὐδενός ἕνεκα' πρός τοῦτο τό τέλος ἀφορῶν, τάς τῶν 
ὄντων ὁ Θεός παρήγαγεν οὐσίας' τοῦτο κυρίως ἐστί τό 
τῆς προνοίας καί τῶν προνοουµένων πέρας, καθ’ ὅ εἰς 
τόν Θεόν, ἡ τῶν ὑπ) αὐτοῦ πεποιηµένων ἐστίν άνακε- 
φαλαίωσις' τοῦτό ἐστι το πάντας περιγράφον τούς 
αἰώνας καίτήν ὑπεράπειρον καί ἀπειράκις ἀπείρως προ- 
ὑπάρχουσαν τῶν αἰώνων, μεγάλην τοῦ Θεοῦ βουλήν 
ἐκφαῖνον µυστήριον, ἧς γέγονεν Ἄγγελος αὐτός ὁ κατ’ 
οὐσίαν τοῦ Θεοῦ Λόγος γενόμενος ἄνθρωπος καί αὐτόν, 
εἰ θέµις εἰπεῖν, τόν ἐνδότατον πυθµένα τῆς πατρικῆς 
ἀγαθότητος φανερόν καταστήσας, καί τό τέλος ἐν ἑαυτῶ 
δείξας, δι’ ὅ τήν πρός τό εἶναι σοφῶς ἀρχήν ἔλαρον τά 
πεποιηµένα” (ὡς εἴπομεν εἰς τό ια΄ κεφάλαιον τοῦ 
παρόντος βιβλίου εἰς τόν ε΄ τόπον τῶν πνευματικῶν 
ἡδονῶν). Ἀκούεις; πῶς διά τό µυστήριον τοῦτο ὅλα τά 
πάντα καί προεγνώσθησαν καί προωρίσθησαν καί 
ἐγένοντο, αὐτό δέ δι’ οὐδέν τέλος, οὔτε προεγνώσθη, 
οὔτε προωρίσθη, οὔτε ἐγένετο; 

Ἰά αὐτά δέ σχεδόν τῷ θεοφόρῳ Μαξίμῳ θεολογεῖ καί 
ὁ μέγας τῆς Θεσσαλονίκης Γρηγόριος ἐν τῷ εἰς τᾶ Φῶτα 
λόγῳ, οὕτω φράζων αὐτολεξεί: «Εἰπών δέ ὁ Πατήρ περί 
τοῦ κατά σάρκα βαπτισθέντος, οὗτός ἐστιν ὁ Υἱός µου ὁ 
ἀγαπητός ἐν ᾧ εὐδόκησα, ἔδειζεν, ὅτι τά ἄλλα πάντα, τά 
διά τῶν προφητῶν πρότερον ἐκεῖνα, αἱ νοµοθεσίαι, αἱ 
ἐπαγγελίαι καί υἱοθεσίαι, ἀτελῆ ἦν καί οὐ κατά προ- 
ἠγούμενον τοῦ Θεοῦ θέληµα ἐλέχθησαν καί ἐτελέσθησαν, 
ἀλλά πρός τό νῦν τέλος ἔβλεπον' καί διά τοῦ νῦν τε- 
λεσθέντος, κἀκεῖνα ἐτελειώθησαν. Καίτίλέγω τάς διά τῶν 
προφητῶν νομοθεσίας, τάς ἐπαγγελίας, τάς υἱοθεσίας; 
Καί ἡ ἀπαρχῆς γάρ καταβολή τοῦ κόσμου, πρός τοῦτον 
ἔβλεπε, τόν κάτω µέν ὡς υἱόν ἀνθρώπου βαπτιζόµενον, 
ἄνωθεν δέ Υἱόν ἀγαπητόν µόνον μαρτυρούμενον Θεοῦ, δι’ 
ὅν τά πάντα, καί δι’ οὗ τά πάντα, καθ’ ἅ φήσιν ὁ Ἀπόστο- 
λος. Οὐκοῦν καί ἡ ἀπ᾿ ἀρχῆς παραγωγή τοῦ ἀνθρώπου, δι’ 
αὐτόν κατ᾿ εἰκόνα πλασθέντος τοῦ Θεοῦ, ἵνα δυνηθῇ πο- 
τε χωρῆσαι τό ἀρχέτυπον' καί ὁ ἐν τῷ παραδείσῳ παρά 
(Θεοῦ νόμος, δι αὐτόν. Οὐ γάρ ἄν ἔθηκεν ὁ θείς εἴπερ ἔμελ- 
λεν εἰσάπαν διαµένειν ἀτέλεστος' καί τά μετ’ αὐτόν ὑπό 
Θεοῦ εἰρημένα καίτετελεσµένα, σχεδόν πάντα δι αὐτόν. 
Εἰμή τις ἐρεῖ καλῶς, καίτά ὑπερκόσμια πάντα, τάς ἀγγε- 
λικάς, λέγω, φύσεις τε καί τάξεις, καί τάς ἐκεῖ θεσµο- 
θεσίας πρός τοῦτο τείνειν ἀπ᾿ ἀρχῆς τό τέλος, τήν θεαν- 
δρικήν οἰκονομίαν, λέγω, ἡ ἀπ᾿ ἀρχῆς ἄχρι τέλους διηκόνι- 
σαν’ εὐδοκία γάρ ἐστι τό προηγούµενον καί ἀγαθόν τοῦ 
Θεοῦ καίτέλειον θέλημα" οὗτος δέ ἐστι µόνος, ᾧ εὐδοκεῖ 
καί ἐπαναπαύεται καί ἀρέσκεται τελέως ὁ Πατήρ' ὁ θαυ- 
µαστός αὐτοῦ σύμβουλος" ὁ τῆς μεγάλης αὐτοῦ βουλῆς 
Ἄγγελος' ὁ παρ᾽ αὐτοῦ τοῦ οἰκείου Πατρός ἀκούων καί 
καλῶν καί τοῖς ὑπακούουσι παρέχων ζωήν αἰώνιογ». 
Ἀκούεις ὅτι ὁ Θεός διά τοῦτο ἐποίησε τόν ἄνθρωπον κατ᾽ 
εἰκόνα ἑαυτοῦ, ἵνα δυνηθῆ νά χωρέση τό ἀρχέτυπον διά 


τῆς ἐνανθρωπήσεως; Ὅθεν καί σύνδεσμον τοῦ νοητοῦ 
καί αἰσθητοῦ κόσμου, καί ἀνακεφαλαίωσιν καί ἐπίλογον 
ὅλων τῶν κτισμάτων ἔκτισεν ὁ Θεός τόν ἄνθρωπον διά 
τοῦτον τόν σκοπόν, ἵνα ἑνωθείς μετ’ αὐτοῦ, ἑνωθῆ µεθ' 
ὅλων τῶν κτισμάτων, καί ἀνακεφαλαιωθῶσιν ἐν τῷ 
Χριστῷ οὐράνια καί ἐπίγεια, ὡς λέγει ὁ Παῦλος" καί 
κτίστης καί κτίσις γένηται ἕν καθ’ ὑπόστασιν, κατά τόν 
θεοφόρον Μάξιμον. Ὅτι δέ ἡ τοῦ Θεοῦ ἐνανθρώπησις 
ἦτον ἀναγκαία, μαρτυρεῖ ὁ θεῖος τῆς Ἀλεξανδρείας 
Κύριλλος, εἰπών περί τῆς Μεταμορφώσεως (ἐν κεφ. ιζ΄ 
τοῦ κατά Ματθαῖον). «Ἡ µέν τοῦ Θεοῦ καί Πατρός φωνή, 
καλή τε καί ἀξιάγαστος' ἀκράτῳ δέ ἤ κατεχόµενοι δείµα- 
τι πίπτουσιν οἱ µαθηταί ἵνα δέ πάλιν καί διά τοῦτο µάθω- 
μεν, ὡς ἀναγκαιοτάτη τοῖς ἐπί γῆς ἡ τοῦ Σωτῆρος ἡμῶν 
ἀναπέφανται µεσιτεία, νοουµένη δηλαδή κατά τόν τῆς 
ἐνανθρωπήσεως τρόπον’ εἰ γάρ µή γέγονε καθ’ ἡμᾶς, τίς 
ἄν ἡμῶν ἤνεγκεν ἄνω προσβάλλοντα Θεόν καίτήν ἄφα- 
τον αὐτοῦ δόξαν, οὐδενί τάχα τῶν γενητῶν φορητήν, 
ἐμφαίνοντα; φῶς γάρ αὐτόν οἰκεῖν ἀπρόσιτον, καί ὁ 
µακάριος ἔφησε Παῦλος» (παρά τή Σειρ. τοῦ κατά 
Ματθ.). 

Ἀλλά καί ὁ ἱερός Αὐγουστίνος, λέγει ἐν τῷ Ἐγχει- 
ριδίω (κεφ. κς΄), ὅτι διά τοῦτο ἔλαβε σῶμα καί ὁ Θεός, 
διά νά µακαρισθῇ ἡ ψυχή καί τό σῶμα τοῦ ἀνθρώπου) 
ἡ ψυχή διά τῆς θεότητός του καί τό σῶμα διά τῆς 
ἀνθρωπότητός του. Καΐ ἀφήνω νά λέγω, ὅτι καί αἱ 
τάξεις τῶν ἀγγέλων χρείαν εἶχον τῆς ἐνσάρκου οἶκο- 
γοµίας, ὄχι µόνον ἵνα δι’ αὐτῆς λάβωσι τήν ἀτρεψίαν' 
πρό γάρ ταύτης οὐκ εἶχον αὐτήν κατά τήν γνώµην 
πολλῶν θεολόγων), ἀλλ᾽ ἵνα δι αὐτῆς καί χωρη- 
τικώτεροι γένωνται, καί τρανοτέρων ἀκολούθως ἄπο- 
λαύωσι τῶν θεαρχικῶν ἐλλάμψεων καί μυστηρίων. 
Ὅθεν εἶπεν ὁ σοφός Θεοδώρητος, ὅτι οἱ ἄγγελοι µετά 
τήν ἐνσάρκωσιν βλέπουσι τόν Θεόν, οὐκ ἐν ὁμοιώματι 
τῆς δόξης ὡς πρότερον, ἀλλ᾽ ἀληθεῖ καί ζῶντι τῆς 
σαρκός καλύμμµατι’ καί διά τοῦτο ὁ Παῦλος κεφαλήν 
εἶπε τόν Χριστόν (καθ’ ὅ ἄνθρωπον δηλ.) ὑπέρ πάντα΄ 
ἤ ὡς ὁ θεῖος Ἱερώνυμος γράφει ὑπέρ πᾶσαν τήν 
ἐκκλησίαν, ἀγγέλων δηλ. καί ἀνθρώπων (Ἐφ. α΄ 22)! 
λέγει δέ καί ὁ Ἀρεοπαγίτης Διονύσιος περί τῶν 
ἀγγέλων ταῦτα” «τῆς δέ Ἰησοῦ κοινωνίας ὡσαύτως 
ἠξιωμένας, οὐκ ἐν εἰκόσιν ἱεροπλάστοις μορφωτικῶς 
ἀποτυποῦσιν (ἤτοι ἀποτυπούσαις) τήν θεουργικήν 
ὁμοίωσιν, ἀλλ᾽ ὡς ἀληθῶς αὐτῷ πλησιαζούσας ἐν πρώτῃ 
µετουσίᾳ τῆς γνώσεως τῶν θεουργικῶν αὐτοῦ φώτων» 
(κεφ. ζ΄ περί οὐραν. ἱεραρχ.).Έφη δέ καί ὁ ἅγιοςἸσαάκ᾽ 
«Πρό τῆς ἐνσάρκου ἐπιδημίας τοῦ Χριστοῦ οὐκ ἦν αὐτοῖς 
(τοῖς ἀγγέλοις δηλ.) κατ’ ἐξουσίαν, ὥστε εἰσιέναι πρός 
ταῦτα τά μυστήρια, ὅτε δέ ἐσαρκώθη ὁ Λόγος, ἠνοίχθη 
αὐτοῖς θύρα ἐν τῷ Ἰησοῦ» (λόγ. πδ΄). 


(συνεχίζεται) 





ν΄ Ἡ Ἱερά Σύνοδος τῆς Ἐκκλησίας τῶν Γ.Ο.Χ. κατά τήν 
συνεδρίασιν τῆς 2/15 Ἰουλίου 2009 εἰς τήν Ἱ.Μ. Πα- 
ναχράντου Μεγάρων ὑπό τήν προεδρίαν τοῦ Μακα- 
ριωτάτου Ἀρχιεπισκόπου Ἀθηνῶν κ. Χρυσοστόμου 
ἀπεφάσισε τόν διορισµόν τοῦ Πανοσιολογιωτάτου 
Ἀρχιμανδρίτου Γρηγορίου Ταυλαρίου ὡς Πρακτι- 
κογράφου αὐτῆς κατά τό ἄρθρον 21 τοῦ Κανονισμοῦ 
Συνεδριάσεων τῆς Ἱερᾶς Συνόδου. 












Κατά τήν αὐτήν συνεδρίασιν ἡ Ἱερά Σύνοδος συ- 
νεζήτησε τήν αἴτησιν ἀποκαταστάσεως τοῦ πρώην κλη- 
ρικοῦ τῆς Ἐκκλησίας μᾶς Σωτηρίου Πρασίνου. Ὁ κ. 
Πράσινος µετά τήν πρό τριῶν ἐτῶν καθαίρεσιν αὐτοῦ 
περιῆλθε διαφόρους παρασυναγωγάς καί ἐσχάτως 
ἐπεθύμησε νά ἐπανέλθη εἰς τήν κανονικήν Ἐκκλησίαν 
τῶν Γ.Ο.Χ., αἰτούμενος συγγνώµην «διά ὅ,τι ἔπραξε 
κατά τῆς Ἱ. Συνόδου καί ἐν γένει κατά ὁλοκλήρου τῆς 
Ἐκκλησίας τῶν Γ.Ο.Χ. Ἑλλάδος», ὅπως χαρακτηρι- 
στικῶς ἀνέφερε, καί ἀνακαλῶν τάς κατηγορίας τάς 
ὁποίας εἶχε συμπεριλάβει εἰς τήν ἀποτείχισιν αὐτοῦ. Ἡ 
Ἱερά Σύνοδος, ὅμως, λαβοῦσα ὑπ' ὄψιν τό ἄστατον τοῦ 
ἰτοῦντος ἀπέρριψε τό αἴτημα. Κατόπιν τούτου, ὁ «με- 
ανοήσας) κ. Πράσινος ἀνεκάλεσε τήν µετάνοιάν του! 


ν΄ Τήν Πέμµπτην 3/16-7-2009, εἰς τήν Ἱεράν Μονήν 
Ἁγίου Νικολάου Παιανίας συνεδρίασεν τό Πρω- 
τοβάθµιον διά Πρεσβυτέρους Συνοδικόν Δικαστήριον 
ὑπό τήν Προεδρίαν τοῦ Σεβασμιωτάτου Μητρο- 
πολίτου Ἀττικῆς καί Διαυλείας κ. Ἀκακίου καί ἐξέδο- 
σε τάς κάτωθι ἀποφάσεις: 

α) Ἰόν Πρεσβύτερον Νικήταν Δεσποτίδην τοῦ 
Μεθοδίου (Νικολάου), κατηγορούµενον ἐπί ἐγκατα- 
λείψει ἐφημεριακῆς θέσεως καί αὐτο-αποσχηματισμῷ, 
ἐδίκασεν ἐρήμην, ἔκρινεν ἔνοχον καί ἐπέβαλεν εἰς 
αὐτόν τό ἐπιτίμιον τῆς καθαιρέσεως ἀπό τήν ἱερωσύ- 
γην καί ἐπαναφορᾶς αὐτοῦ εἰς τάς τάξεις τῶν λαϊκῶν. 

β) Ἰόν Πρεσβύτερον Ἀνάργυρον Μπαλίταν κατη- 
γορούμενον ἐπί ἐγκαταλείψει ἐφημεριακῆς θέσεως 
καί νεοημερολογιτισμῷ, ἐδίκασεν ἐρήμην, ἔκρινεν 
ἔνοχον καί ἐπέβαλεν εἰς αὐτόν τό ἐπιτίμιον τῆς κα- 
θαιρέσεως ἀπό τήν ἱερωσύνην καί ἐπαναφορᾶς αὐτοῦ 
εἰς τάς τάξεις τῶν λαϊκῶν. 

γ) Τόν Ἀρχιμανδρίτην Ἰάκωβον Λάμπρου τοῦ ΜΙ- 
χαήλ κατηγορούμενον ἐπί ἀποσχίσει καί νεοηµερο- 
λογιτισμῷ, ἐδίκασεν ἐρήμην, ἔκρινεν ἔνοχον καί 
ἐπέβαλεν εἰς αὐτόν τό ἐπιτίμιον τῆς καθαιρέσεως ἀπό 
τήν ἱερωσύνην καί ἐπαναφορᾶς αὐτοῦ εἰς τάς τάξεις 
τῶν μοναχῶν. 

ὃ) Τόν ἹερομόναχονἸωάννην Ρένταν τοῦ Φωτίου, 

κατηγορούµενον ἐπί κανονικοῖς παραπτώµασι, ἐδίκα- 
σεν ἀντιμωλία, ἔκρινεν ἔνοχον καί ἐπέβαλεν εἰς αὐτόν 
τό ἐπιτίμιον τῆς καθαιρέσεως ἀπό τήν ἱερωσύνην καί 
ἐπαναφορᾶς αὐτοῦ εἰς τάς τάξεις τῶν μοναχών. 

ν΄ Ὅπως δημοσιεύει τό Πρακτορεῖον Ἐκκλησιαστικῶν 
Εἰδήσεων τοπη/{εα.σί στίς 25.06.09 (ν.ᾖ.) ἐστάλη ἀπό τό 
Φανάριον διά τήν ἑορτή τῶν Ἁγίων Ἀποστόλων 
Πέτρου καί Παύλου (κατά τό παπικόν ἑορτολόγιουν) εἰς 
τό Βατικανόν ἀντιπροσωπεία κληρικῶν µέ ἐἔπικε- 
φαλῆς τόν νεοηµερολογίτην Μητροπολίτην Γαλλίας 
κ. Ἐμμανουήλ. Τοῦτο γίνεται κάθε ἔτος κατά τήν ἐπι- 
κρατήσασαν πρακτικήν ἀπό τήν ἡμέραν τῆς ἄρσεως 
τῶν ἀναθεμάτων καί ἔπειτα. Τό ἀντίστοιχον γίνεται καί 
κατά τήν ἑορτήν τοῦ Ἁγίου Ἀποστόλου Ἀνδρέου 
ὁπότε ἀποστέλλεται ἀντιπροσωπεία τοῦ Βατικανοῦ εἰς 
τό Φανάριον. 

«Στήκετε», λοιπόν, «καί κρατεῖτετάς παραδόσεις» 
κύριοι τοῦ Φαναρίου, τάς ὁποίας παρελάβετε ἀπό 
τούς προκατόχους σας τῶν τελευταίων δεκαετιῶν. 
Μόνον πού δέν πρόκειται διά τάς ἱεράς παραδόσεις 
τῆς Ὀρθοδοξίας, ἀλλά διά τήν ἐσχάτως ἐπικρατήσα- 
σαν ἀντι-παράδοσιν τῶν Οἰκουμενιστῶν. 

Ἀπό τήν αὐτήν πηγήν (δημοσίευμα τῆς 27.06.09) 
πληροφορούμεθα ὅτι διά τήν αὐτήν ἑορτήν ὁ κ. Βαρ- 
θολομαῖος μετέβη εἰς Ἀντιόχειαν ὅπου κατά τό κα- 
ταρτισθέν πρόγραµµα: 

"Στίς 19:00 θά τελεστεῖ ὁ Πανηγυρικός Ἑσπερινός 
στόν Ἱερό Ναό τῶν Ἁγίων Ἀποστόλων Πέτρου καί Παύ- 
λου στήν Ἀντιόχεια, ὅπου θά παρευρεθοῦν ἐπίσης ὁ 
Νούτσιος τοῦ Βατικανοῦ στήν Ἄγκυρα, Ἀρχιεπίσκοπος 
Θουρίου κ. Ἀντώνιος Ι.μεἰδε]]ο καθώς καί ἐπίσημη 
Ἀντιπροσωπεία ἀπό τό Βατικανό. 

Νά σηµειωθεῖ, πώς ἡ Ἀντιπροσωπεία τοῦ Βατικα- 
νοῦ βρίσκεται στήν Ἀντιόχεια γιά νά ἑορτάσει τήν λήξη 
τοῦ «Έτους Ἀποστόλου Παύλου», πού εἶχε ἀνακηρύξει 
πέρυσι ἡ Ρωμαιοκαθολική Ἐκκλησία. 

Οἱ ἑορτασμοί γιά τήν λήζη τοῦ Ἔτους Ἀποστόλου 
Παύλου θά λάβουν χώρα τήν Δευτέρα, 29Ἰουνίου στήν 
Ταρσό τῆς Κιλικίας, ὅμως πληροφορήθέντες ὅτι ἔρχε- 
ται ὁ Οἰκουμενικός Πατριάρχης στήν γειτονική Ἀν- 
τιόχεια θά ἔρθουν ὅλοι γιά νά πάρουν τήν εὐχή του.’ 

Ὁποία ἀπήχησιν ἔχει παρά τοῖς λατίνοις ἡ προσω- 
πικότητης τοῦ κ. Βαρθολομαίου! Ἔσπευσαν ἀπό τήν 
Ταρσόν τῆς Κιλικίας εἰς τήν Ἀντιόχειαν διά νά λάβουν 
τήν εὐχή του καί νά συμπροσευχηθοῦν μετ αὐτοῦ εἰς 
τόν Ἑσπερινόν τῆς ἑορτῆς καί µετά ἐπέστρεψαν εἰς 
τήν ΤἸαρσόν! 





ν΄ Ἰό Εὐρωπαϊκόν Δικαστήριον Ἀνθρωπίνων Δι- 
καιωµάτων τοῦ Στρασβούργου, προσφάτως ἀπεφάνθη 
ὅτι: «οἱ Βουλγαρικές ἀρχές παραβίασαν τήν Θρήσκευ- 
τική ἐλευθερία ἀναγνωρίζοντας µέ εἰδική νοµοθεσία, τήν 
Βουλγαρική Ὀρθόδοξη Ἐκκλησία µέ ἐπικεφαλῆς τόν Πα- 
τριάρχη Μάξιμο ὡς μοναδικό νόµιµο ἐκπρόσωπο τῆς 
Ὀρθοδοξίας στήν χώρα» (ξ.ἀ. 14.07.09). 

Εἶναι ἐξόχως ἐνδιαφέρουσα ἡ ἀπόφασις αὕτη τοῦ 
Εὐρωπαϊκοῦ Δικαστηρίου καί ἐνδεχομένως νά τύχῃ 
εὐρυτέρας ἐφαρμογῆς καί ὄχι µόνον ἐν Βουλγαρίᾳ, 
δεδομένου ὅτι καί ἐν Ἑλλάδι ἡ νοµοθεσία µερολη- 
πτεῖ ὑπέρ τῆς κρατούσης Ἐκκλησίας ἀδικοῦσα τούς 
ΤΟ Χ. 


ν΄ Εἰς συνέντευξίν του πρός τόν δηµοσιογράφον κ. 
Αἰμίλιον Πολυγένην (ἔ.ἀ. 17.07.09) ὁ Ἀντιπρόεδρος τοῦ 
Τµήµατος τῶν Ἐξωτερικῶν Ἐκκλησιαστικῶν Σχέσεων 
τοῦ Πατριαρχείου Μόσχας, Πρωθιερεύς π. Νικόλαος 
Μπαλασώφ ἔδωσε τινάς ἀπαντήσεις ἐξαιρετικοῦ 
ἐνδιαφέροντος. Κατωτέρω παραθέτοµεν ἕν ἀπόσπα- 
σµα τῆς συνεντεύξεως: 


᾽Αἰμίλιος Πολυγένης: Π. Νικόλαε σέ δηλώσεις µετά 
τό πέρας τῆς ἐπισκέψεως τοῦ Πατριάρχη στήν Ίουρ- 
κία, ἀναφέρατε ὅτι τό ποίμνιο τῶν Ρώσων στήν Ίουρ- 
κία συνεχῶς αὐξάνεται, ἐνῶ τῶν Ἑλλήνων καθημερινά 
μειώνεται. Κάποιοι σχολιάζοντας τίς δηλώσεις σας, 
ἀνέφεραν πὼς ᾗ λογική τῆς Ἐκκλησίας δέν ἔχει νά 
κάνει µέ ἀριθμούς, νούμερα καί στατιστικές. Πῶς τό 
σχολιάζετε αὐτό; 

π. Νικόλαος: Σύμφωνα µέ τά εὐαγγελικά ἰδεώδη 
ἕνας γνήσιος ποιμένας ὄχι µόνο ξέρει πόσα πρόβατα 
ἔχει ἀλλά "καί τά ἴδια πρόβατα καλεῖ κατ’ ὄνομα”, δη- 
λαδή τά γνωρίζει ὅλα. 

Βεβαίως στή πραγματικότητα δέν εἶναι πάντα 
ἐφικτό, ἀλλά τά ἰδεώδη εἶναι ἀκριβῶς αὐτά. Αὐτό ἦταν 
σχετικά µέ τό ρόλο τῶν στατιστικῶν. 

Ὅσον ἀφορᾶ τήν Τουρκία, ὄντως ὅπως μᾶς ἐνη- 
µέρωσαν οἱ ἐκπρόσωποι τοῦ τουρκικοῦ κράτους, σήµε- 
ρα στήν Ἰουρκία διαμένουν 1500 Ἕλληνες ὀρθόδοξοι 
χριστιανοί. 

Εἶναι κοινός µας πόνος ὅτι τό τόσο πολυάριθμο 
κάποτε ἑλληνικό ποίμνιο τῆς Μικρᾶς Ἀσίας, μειώθηκε 
τόσο δραματικά ὡς ἀποτέλεσμα τῶν τραγικῶν γε- 
γονότων τοῦ παρελθόντος.’ 

Ὁ ἀριθμός τοῦ ποιμνίου αὐτοῦ βέβαια δέν ἐπη- 
ρεάζει καθόλου τό κανονικό καθεστώς τοῦ Πατριαρ- 
χείου Κωνσταντινουπόλεως, τό ὁποῖο συνεχίζει νά 
ἀπολαμβάνει πρωτεῖα τιμῆς καθιερωμένα ἀπό τήν 
ἱστορική παράδοση καί ἀποφάσεις τῶν Συνόδων. 

Ἀλλά ἡ µείωση τοῦ ποιμνίου, ἡ ὁποία συνεπάγεται 
µέ τή µείωση τῆς οἰκονομικῆς ἐνίσχυσής φυσικά δηµι- 
ουργεῖ δυσκολίες στή κατάσταση τοῦ Πατριαρχείου 
καί στήν ἴδια τήν Τουρκία, γιά τήν διατήρηση τῶν 








γαῶν καί ἱερῶν σεβασμάτων τῆς Ἁγιωτάτης Ἐκκλησίας 
Κωνσταντινουπόλεως. 

Μέ ὅλα αὐτά, τήν Τουρκία κάθε χρόνο ἐπι- 
σκέπτονται 3 ἑκατομμύρια τουρίστες ἀπό τή Ρωσία, 
ὅπως πλήηροφορήθήκαμε ἀπό τόν κ. Ἐρντογάν. Κατά 
τήν πλειονοψηφία εἶναι ὀρθόδοξοι χριστιανοί. Καί 
πρέπει νά προσθέσουμε ἀκόμα καί πολλούς Οὐκρα- 
γούς, Μολδαβούς, Λευκορώσους. 

Ἐπιπλέον µόνο στήν περιοχή τῆς Ἀττάλειας ἔχουν 
καταχωρηθεῖ μόνιμα περισσότεροι ἀπό 15 χιλιάδες 
ἀνθρώπους πού κατάγονται ἀπό τή Ρωσία, ἐνῶ ὁ συ- 
γολικός ἀριθμός τῶν σλαβικῶν πληθυσμῶν στή ση- 
µερινή Τουρκία ἀνέρχεται σέ δεκάδες χιλιάδες. 

Κατά τήν ἐπίσκεψή του, ὁ Πατριάρχης Κύριλλος 
εἶπε εὐθεία στόν Συνάδελφο του: 

᾿Ἁγιώτατε, τώρα εἶναι τό ποίμνιο σας!” Καί ἔχουμε 
παρηγοριά ὅτι οἱ συμπατριῶτες µας µέτήν ἔλευσή τους 
στήν Ἰουρκία ἀναπλήρωσαν κατά κάποιο τρόπο τή 
µείωση τοῦ Ἑλληνικοῦ πληθυσμοῦ. 

Ἀλλά ἡ κοινή µας μέριμνα εἶναι νά ρυθµίσουµε τήν 
διαποίµανσή τους, πρᾶγμα γιά τό ὁποῖο μᾶς παρα- 
καλᾶνε συνεχῶς τά τελευταῖα χρόνια. Εἶναι πολύ καλό 
ὅτι µέ τήν εὐλογία τοῦ Πατριάρχη Βαρθολομαίου καί 
κατόπιν αἰτήματος ἀκόμα τοῦ µακαριστοῦ Πατριάρχη 
Μόσχας καί πασῶν τῶν Ρωσιῶν Ἀλεξίου φέτος γιά 
πρώτη φορά τελέστηκε ἡ σλαβονική πασχαλινή ἆκο- 
λουθία στήν Αττάλεια.” 


Ὅπως ἀντιλαμβάνονται οἱ ἀγαπητοί ἀναγνῶσται, 
ἐντός τῶν πλαισίων τοῦ ἀνταγωνισμοῦ διά τά πρω- 
τεῖα μεταξύ τῶν Πατριαρχῶν Μόσχας καί Κωνσταν- 
τινουπόλεως, ὁ δηµογραφικός παράγων πρόκειται νά 
διαδραµατίση σημµαντικόν ρόλον. Ἡ προοδευτική 
µείωσις µέχρι ἐξαφανίσεως τῶν Ἑλλήνων ὌὈρθο- 
δόξων εἰς τήν Τουρκίαν καί ἡ συνεχιζοµένη αὔξησις 
μέ ραγδαῖον ρυθµόν τοῦ Ρωσορθοδόξου στοιχείου 
κάποιαν στιγµήν εἰς τό µέλλον θά καταστήσει -ὅπως 
προσδοκεῖ ἡ Μόσχα- τό Πατριαρχεῖον Κωνσταντι- 
νουπόλεως ἕν Σλαυϊκόν Πατριαρχεῖον, "κατ᾽ εἰκόνα 
καί ὁμοίωσιν' τοῦ Πατριαρχείου Μόσχας, ὅμοιον, 
ἴσως καί χεῖρον, αὐτοῦ εἰς οἰκουμενιστικήν κακο- 
δοξίαν. 


ν΄ Τήν Κυριακήν 9/22 Νοεμβρίου 2009, στόν]Ἱ. Ν. Ἁγ. 
Ἀθανασίου Νέας Φιλαδελφείας, µετά τό πέρας τῆς. 
λειτουργίας θά λάβει χώρα ἡ ἐθελοντική αἱμοδοσία γιά 
τήν τράπεζα αἵματος τοῦ Νεανικοῦ Ὀρθοδόξου 
Συνδέσμου. Ὅσοι ἐπιθυμοῦν νά γίνουν ἐθελονταί 
αἱμοδόται ἄς προσέλθουν. 























Ἰωάννης Συμεωνίδης 


Μετέστη εἰς Κύριον 
τήν 18/31 Αὐγούστου ἐνε- 
στῶτος ἔτους ὁ πάνυ ἀγα- 
πητός εἰς τό κοινόν, Ἰω- 
άννης Συμεωνίδης πρω- 
τοψάλτης τῆς Ἐκκλησίας 
μας. 

Ὑπῆρξε φυσιογνωμία 
ἐκλεκτή καί προπαντός ὁ 
ἄνθρωπος µέ πλήρη γνῶ- 
σιν τῆς ἀποστολῆς του εἰς 
τόν κόσμον. 

Κατήγετο ἐκ Τραπεζοῦντος καί ἦλθε παιδίον 
μικρόν εἰς τήν Ἑλλάδα µετά τῆς µητρός καί τῆς 
μικρῆς ἀδελφῆς του πρόσφυγες, φεύγοντες τήν 
µανίαν τῶν Τούρκων τό ἔτος 1922. 

Ὁ πατήρ του ἐφονεύθη ὑπό τῶν Τούρκων 
ἐμπρός εἰς τά ὄμματα τῆς συζύγου του. 

Ἡ γενναιόφρων χήρα µήτηρ κατέφυγεν εἰς τήν 
Ἑλλάδα διωκοµένη κατά τήν µικρασιατικήν κατα- 
στροφήν καί ἐγκατεστάθη δι ὀλίγον εἰς ευ - 
ροκόπιον καί µετά διετίαν εἰς Ἀθήνας. 

Ἐπάλαισεν εἰς τήν ζωήν µετά πολλῶν στερήσεων 
καί δοκιμασιῶν διά νά ἀναθρέψῃ τά τέκνα της «ἐν 
παιδείᾳ καί νουθεσίᾳ Κυρίου» ὡς εὐλαβής καί πιστή 
καί ἐπέτυχεν καθώς μαρτυρεῖ ἐμπράκτως ὁ βίος 
τοῦ Ἰωάννου. 

Ἔδωσε τά νάµατα τῆς εὐσεβείας καί ἐκαρ- 
ποφόρησεν ἡ προσπάθειά της, διότι ὁ μικρός 
Γιάννης ἠγάπησε τήν ἐκκλησίαν καί ἐστάλη ὑπό 
τῆς μητρός του εἰς Ἅγιον Ὄρος διά νά µάθῃ τήν Βυ- 
ζαντινήν µουσικήν, ἔνθα οἱ μοναχοί τόν ὠνόμαζον 
Κουκουζέλην διά τήν καλλιφωνίαν. 

Ἐπιστρέψας εἰς Ἀθήνας εἰς τήν ἡλικίαν τῆς 
ἐφηβίας κατέλαβε τήν θέσιν τοῦ ἱεροψάλτου εἰς τό 
ἱερόν ναόν Κοιμήσεως τῆς Θεοτόκου εἰς Ταμπούρια 
Πειραιῶς, ἔθαν διέπρεψεν ἐπ᾽ ἀρκετά ἔτη συγ- 
κεντρώσας πλῆθος πιστῶν. Ἐνυμφεύθη καί ἐδη- 
µιούργησε οἰκογένειαν ἐκ τεσσάρων παιδιῶν ἐξοι- 
κονομῶν τά ἀπαραίτητα τῆς ζωῆς διά µεταφορι- 
κοῦ μέσου. 

Ἐγένετο διδάσκαλος τῆς Βυζαντινῆς μουσικῆς 








ΠΕΙΘΗ 

καί πολλοί µαθηταί του ἀνεδείχθησαν ἱεροψάλται. 

Εἰς τήν Κοίµησιν τῆς Θεοτόκου διέπρεψε ἐπί 
εἰκοσιπενταετίαν. Έψαλε καί εἰς ἄλλους ναούς, εἰς 
Ἅγ. Ἀρτέμιον, εἰς Ἅγιον Παῦλον Κοκκινιᾶς εἰς Ἅγιον 
Νικόλαον Χαϊδαρίου, Ἅγιον Νικόλαον Κορυδαλ- 
λοῦ, Εὐαγγελίστριαν καί Ἁγ. Πάντας Θηβῶν καί εἰς 
πολλάς πανηγύρεις Ναῶν καί Ἱερῶν Μονῶν, ὡς τῆς 
Ὁσίας Εἰρήνης Χρυσοβαλάντου, Παναχράντου 
Μεγάρων, Άγ. Ἰωάννου Λουτρακίου, κ.ᾶ. καί τε- 
λευταίως εἰς]. Μονήν Γοργοεπηκόου Οἰνόης. 

Τά ἐκκλησιάσματα θά ἐνθυμοῦνται πάντα τήν 
Ψαλτικήν του, τήν καλωσύνην πού ἐμαρτύρει τό 
πρόσωπόν του καί τήν εὐθύτητα τοῦ χαρακτῆρος 
του. 

Ἐκοιμήθη εἰς ἡλικίαν 89 ἐτῶν σχεδόν ἱστάμενος 
κατόπιν μιᾶς ἡμέρας ἀδιαθεσίαν. Ἡ νεκρώσιµος 
ἀκολουθία ἐψάλη εἰς τόν Ἱ. Ναόν Ἁγ. Νικολάου 
Χαϊδαρίου. 

Μετέστη εἰς τήν αἰωνιότητα διά νά συνεχίσῃ 
τήν ἱεροψαλτικήν του µετά τῶν Ἀγγέλων. 

Ἡ Ἐκκλησία ἐκφράζει συλλυπητήρια εἰς τήν 
οἰκογένειάν του καί εὔχεται αἰωνίαν τήν μνήμην 
του. 
δα κ κ ακς---ᾱ 


Πρεσβυτέρα Σταµατίνα Μπέση 


Τήν Παρασκευή 25 Απριλίου 2009 καί μνήμη 
τοῦ Ἁγίου Ἐνδόξου Ἀποστόλου καί Εὐαγγελιστοῦ 
Μάρκου, ἀπεβίωσε ἡ πρεσβυτέρα Σταματίνα 
Μπέση, µετά ἀπό πολυήµερη ἀσθένεια. Ἡ ἀείμνη- 
στη πρεσβυτέρα ὑπῆρξε πραγματικός διάκονος 
στήν φροντίδα καί ἐπιμέλεια τοῦ Ἱεροῦ Ναοῦ Ἁγίου 
Γεωργίου Πειραιῶς, τόν ὁποῖο ὑπηρέτησε µαζί µέ 
τόν ἀείμνηστο Πατέρα Ἀναστάσιο, ἀόκνως γιά 
πάνω ἀπό σαράντα ἔτη. 

Ἡ ἐξόδιος ἀκολουθία ἐψάλλη, χοροστατοῦντος 
τοῦ Σεβασμιωτάτου Μητροπολίτου Πειραιῶς καί 
Σαλαμῖνος κ. Γεροντίου στόν ἄνωθεν Ἱερό Ναό, 
ὅπου καί ὁ Σεβασμιώτατος ὁμίλησε µέ τά πλέον 
ἀντιπροσωπευτικά λόγια γιά τό πνευματικό ἀνά- 
στηµα καί τό ἦθος τῆς ἀειμνήστου πρεσβυτέρας. 

Εὐχόμαστε ὁ Ἀναστάς ἐκ νεκρῶν Ἰησοῦς ὅπως 
ἀναπαύσει τήν ψυχή τῆς δούλης αὐτοῦ. 

ΟΝΟΜΑΣΤΗΡΙΑ ΙΕΡΑΡΧΩΝ 


Φ Μέ ἰδιαίτερη τιµή καί λαμπρότητα ἑορτάσθηκαν 
τήν Κυριακή Γ΄ Ματθαίου 15/28 Ἰουνίου τά ὀνο- 
µαστήρια τοῦ Σεβ. Μητροπολίτου Πειραιῶς καί Σα- 
λαμῖνος κ. Γεροντίου. Σύµφωνα µέ τό καταρτισθέν 
πρόγραµµα τό ἀπόγευμα τῆς παραμονῆς τελέσθηκε 
ἑόρτιος ἑσπερινός εἰς τόν Μητροπολιτικό Ἱ. Ναό Ἁγ. 
Σπυρίδωνος Σαλαμῖνος, ἐνῶ τήν κυριώνυµο ἡμέρα ὁ 
Σεβ. Ποιμενάρχης τῆς Πειραϊκῆς Ἐκκλησίας, σύνιε- 
ρουργῶν µετά τοῦ Σεβ. Μητροπολίτου Ἀττικῆς καί 
Βοιωτίας κ. Χρυσοστόμου, προέστη τῆς εὐχαριστι- 
ακῆς συνάξεως πού τελέσθηκε εἰς τόν Καθεδρικό Ἱ. 
Ναό Κοιμήσεως τῆς Θεοτόκου Πειραιῶς. Μέ ἀνάμι- 
κτα αἰσθήματα τιμῆς καί ἀγάπης οἱ ἐκπρόσωποι τῶν 
τοπικῶν ἀρχῶν τῶν ἐκκλησιαστικῶν φορέων, ὁ ἱερός 
κλῆρος καί ὁ εὐσεβής λαός, πού σέβεται τόν δρα- 
στήριο ποιµενάρχη του, εὐχήθηκαν ἀπό καρδιᾶς τό 
«εἰς πολλά ἔτη δέσποτα». 

ὁ Ἡ ἑορτή τῶν Ἁγ. Ἀποστόλων Πέτρου καί Παύλου 
εἶναι µιά ἰδιαίτερη ἡμέρα γιά τήν Ἱ. Μητρόπολη Ἀμε- 
ρικῆς καί τήν ἑλληνική ὁμογένεια. Τήν ἡμέρα τῆς 
ἑορτῆς τῶν Ἁγίων ὅλοι µέ ἱερή νοσταλγία ἐνθυ- 
μοῦνται τόν ἀκάματο ἐργάτη τοῦ Εὐαγγελίου ἀοίδι- 
μο Μητροπολίτη Ἀστορίας Πέτρο, ἀλλά καί χαίρον- 
ται διότι ἄγει τά σεπτά ὀνομαστήριά του ὁ προσφιλής 
ποιµενάρχης τῆς ἐν Ἀμερικῇ Γνησίας Ὀρθοδόξου 
Ἐκκλησίας Σεβ. Μητροπολίτης κ. Παῦλος. Ὁ ἐν λόγῳ 
ἱεράρχης, τοῦ ὁποίου ἡ ὑγεία ἀργά καί σταθερά βελ- 
τιώνεται, συμπαραστατούμενος ὑπό τοῦ Θεοφ. Ἐπι- 
σκόπου Θεουπόλεως κ. Χριστοδούλου καί τοῦ ἱεροῦ 


κλήρου τήν Κυριακή 29-6/12-7 προέστη τῆς ϐ. Λει- 
τουργίας πού τελέσθηκε εἰς τόν Καθεδρικό Ἱ. Ναό 
Ἁγ. Μαρκέλλης Ἀστόριας. 

ὁ Τήν Ἱρίτη 29-7/11-8 ἡμέρα τιμῆς καί µνήµης τοῦ 
Ἁγ. Μάρτυρος Καλλινίκου ἑόρτασε τά ὀνομαστήριά 
του ὁ Σεβ. Μητροπολίτης Ἀχαῖας ἃς πάσης Πελο- 
ποννήσου κ. Καλλίνικος. Ὁ ἑορτάζων ἱεράρχης, σέ 
συνιερουργία µετά τοῦ Σεβ. Μητροπολίτου Ἀττικῆς 
καί Βοιωτίας κ. Χρυσοστόμου καί τοῦ Θεοφ. Ἐπι- 
σκόπου Μαραθῶνος κ. Φωτίου, προέστη τῆς ϐ. Λει- 
τουργίας πού τελέσθηκε εἰς τό περικαλλές καθολικό 
τῆς Ἱ. Μονῆς Ἁγ. Ταξιαρχῶν Ἀθικίων Κορίνθου. Μέ 
πηγαῖα αἰσθήματα σεβασμοῦ καί τιμῆς ἀντιπρόσωποι 
τῶν ἐκκλησιαστικῶν φορέων τῶν Ἱ. Μονῶν, καθώς 
ὁ ἱερός κλῆρος καί ὁ φιλέορτος λαός εὐχήθηκαν τά 
δέοντα εἰς τόν Σεπτό ποιµενάρχη τους. 


ΙΕΡΑΙ ΠΑΝΗΓΥΡΕΙΣ 





Φ Μέ τήν πρέπουσα λαμπρότητα τήν Κυριακή Α΄ 
Ματθαίου 1/14 Ἰουνίου ἑορτάσθη ἡ σύναξις Πάντων 
τῶν Ἁγίων στόν Ἱ. Μητροπολιτικό Ναό Ἁγ. Πάντων 
Θηβῶν. Τῶν πανηγυρικῶν ἱερῶν ἀκολουθιῶν, συµ- 
παραστατούµενος ὑπό τοῦ Θεοφ. Ἐπισκόπου ΧἎρι- 
στιανουπόλεως κ. Γρηγορίου καί τοῦ ἱεροῦ κλήρου, 
προέστη ὁ Σεβ. Μητροπολίτης Ἀττικῆς καί Βοιωτίας 
κ. Ἀρυσόστομος. 

ὦ Μέ µοναστηριακή τάξη ἑόρτασε τήν Κυριακή Β΄ 
Ματθαίου 8/21 Ἰουνίου ἡ Ἱ. Μονή Γεννήσεως τοῦ 
Χριστοῦ Ἄργους τήν ἀνάμνησιν τῶν ἐγκαινίων της. 
Τῆς ἱερᾶς πανηγύρεως προέστη ὁ οἰκεῖος ἱεράρχης 
Σεβ. Μητροπολίτης Ἀχαῖας καί πάσης Πελοποννήσου 
κ. Καλλίνικος. 

5 Ἡ ὑπερφυής παράδοσις τοῦ θεομητορικοῦ ὕμνου 
«Ἄξιόν ἐστυ ἑορτάσθη µέ κάθε τιµή τήν Τετάρτη 
11/24 Ἰουνίου. Μέ κανονική ἄδεια τοῦ Σεβ. Μητρο- 
πολίτου Ἀττικῆς καί Βοιωτίας κ. Χρυσοστόμου ὁ Σεβ. 
Μητροπολίτης Πειραιῶς καί Σαλαμῖνος κ. Γερόντιος 
προέστη τῆς πανηγύρεως τοῦ ἑορτάζοντος µετοχίου 
τῆς Πειραϊκῆς Ἐκκλησίας ἱεροῦ ἡσυχαστηρίου Πα- 
ναγίας Γιάτρισσας Ἀμυγδαλέζας Σταµάτας. Εἰς τό 
πλαίσιο τῆς αὐτῆς ἁγίας ἑορτῆς ὁ Σεβ. Μητροπολίτης 
Ἀττικῆς καί Βοιωτίας κ. Χρυσόστομος προέστη τῶν 
ἱερῶν ἀκολουθιῶν τοῦ πανηγυρίζοντος ἱεροῦ Ἡσυ- 

χαστηρίου Ἄξιόν Ἐστι Παιανίας. Ὁμοίως πανηγύρισε 
καί τό ἱερό παρεκκλήσιο Ἄξιόν Ἐστι Ἀνθούσης, εἰς τό 
ὁποῖο ἱερούργησε ὁ Πανοσιολογιώτατος Ἀρχιμ. 
Γρηγόριος Ταυλάριος. 

ὦ Τήν Πέμπτη 12/25Ἰουνίου ἑόρτασε µέ κάθε ἐκκλη- 
σιαστική τιµή καί µοναστηριακή τάξη ἡ Ἱ. Μονή Ὁσ. 
Ὀνουφρίου Κερατέας. Τοῦ ἱεροῦ ἑορτασμοῦ προέστη 
ὁ πνευματικός πατήρ καί κτήτωρ τῆς Ἱ. Μονῆς Σεβ. 
Μητροπολίτης Εὐρίπου καί Εὐβοίας κ.Ἰουστῖνος, ἐνῶ 
στήν 6. Λειτουργία, πού τελέσθηκε τήν κυριώνυµο 
ἡμέρα τῆς ἑορτῆς τοῦ Ἁγίου, ἔλαβε µέρος καί ὁ 
οἰκεῖος ἱεράρχης Σεβ. Μητροπολίτης Ἀττικῆς καί Βοι- 
ωτίας κ. Χρυσόστομος. 

ᾧ Μέ κανονική ἄδεια τοῦ Θεοφ. Ἐπισκόπου Μα- 
ραθῶνος κ. Φωτίου, τοποτηρητοῦ τῆς Ἱ. Μητροπό- 
λεως Φθιώτιδος, ὁ Σεβ. Μητροπολίτης Θεσσαλο- 
γίκης κ. Μάξιμος, ὡς πνευματικός πατήρ τῆς]Ἱ. Μονῆς 
Παναγίας Ὁδηγητρίας Μώλου, προέστη τό βράδυ τῆς 
Πέμπτης 19-6/2-7 ἱερᾶς ἀγρυπνίας πού τελέσθηκε 
πρός τιµή τῆς Θεοτόκου στό πλαίσιο τῆς ἐτήσιας πα- 
νηγύρεως τῆς ὡς ἄνω περίσεµνης Ἱ. Μονῆς. Ὁμοίως 
ὁ Σεβ. Μητροπολίτης Ἀττικῆς καί Βοιωτίας τήν πα- 
ραµονή τῆς ἑορτῆς προέστη τοῦ Μ. Ἑσπερινοῦ καί ἐν 
συνεχείᾳ τῆς ἱερᾶς λιτανείας εἰς τήν πανηγυρίζουσα Ἱ. 
Μονή Ἁγ. Νεκταρίου-Παναγίας Ὁδηγητρίας Άχαρ- 
νῶν, ἐνῶ τήν κυριώνυµη ἡμέρα, κατά παράκλησιν τοῦ 
Μακαριωτάτου Ἀρχιεπισκόπου Ἀθηνῶν κ. Χρυ- 
σοστόµου, χοροστάτησε εἰς τήν ϐ. Λειτουργία πού 
τελέσθηκε στό πανηγυρίζον ἱδρυματικόν ἱερό πα- 
ρεκκλήσιο Παναγίας Ὁδηγητρίας τοῦ ὁμωνύμου Γη- 
ροκοµείου Γλυφάδος. 





ὁ Προεξάρχοντος τοῦ Σεβ. Μητροπολίτου Αττικῆς 
καί Βοιωτίας κ. Χρυσοστόμου ἐπανηγύρισε τήν 
Δευτέρα 22-6/6-7 ἡ σεμνυνωµένη ἐπ ὀνόματι τοῦ Ὁσ. 
Νικήτα τοῦ Θηβαίου ὁμώνυμος Ἱ. Μονή Θηβών. 


ὁ Τήν Τρίτη 24-6/7-7 καθ’ ἥν ἡμέρα ἡ Ἐκκλησία µας 
ἑορτάζει τό Γενέθλιον τοῦ Ἠμίου Προδρόμου ὁ Σεβ. 
Μητροπολίτης Ἀχαῖας καί πάσης Πελοποννήσου κ. 
Καλλίνικος ἱερούργησε εἰς τήν πανηγυρίζουσα Ἱ. 
Μονή Τιμίου Προδρόμου Λουτρακίου, ἐνῶ µέ κανο- 
γική ἄδεια τοῦ ὡς ἄνω ἱεράρχου ἐξάρχου τῆς Ἐκ- 
κλησίας µας εἰς τήν Εὐρώπη ὁ Θεοφ. Επίσκοπος Μα- 
ραθῶνος κ. Φώτιος ἐπεσκέφθη τήν γείτονα Σερβία 
καί προέστη τῆς ἐτησίας ἑορτῆς τῆς Ἱ. Μονῆς Τιμίου 
Προδρόμου Νέας Στιένικ. 

ὁ Ἁγιοπρεπῶς ἑορτάσθη καί ἐφέτος ἡ ἁγία καί 
µεγάλη ἑορτή τῆς συνάξεως τῶν πανευφήµων καί 
πρωτοκορυφαίων Ἁγίων Ἀποστόλων Πέτρου καί 





Παύλου. Ὁ Σεβ. Μητροπολίτης Πειραιῶς καί Σα- 
λαμῖνος κ. Γερόντιος προέστη τῆς ἱερᾶς πανηγύρεως 
τοῦ ἱστορικοῦ Ἱ. Ναοῦ Ἁγ. Παύλου (Π. Κοκκινιᾶς) 
Δήμου Ἁγ. Ἰωάννου Ρέντη. Ὁ Σεβ. Μητροπολίτης 





Ἀττικῆς καί Βοιωτίας κ. Ἀρυσόστομος, συµπαραστα- 
τούµενος ὑπό τοῦ Θεοφ. Ἐπισκόπου Μαραθῶνος κ. 
Φωτίου καί τοῦ ἱεροῦ κλήρου, προέστη, κατά παρά- 
κλησιν τοῦ Μακαριωτάτου Ἀρχιεπισκόπου Ἀθηνῶν 
κ. Χρυσοστόμου, τήν παραμονή τῆς ἑορτῆς τοῦ Μ. 
Ἑσπερινοῦ καί ἀκολούθως τῆς λιτανεύσεως τῆς ἱερᾶς 

εἰκόνος εἰς τόν πανηγυρίζοντα Ἱ. Ναόν Ἁγ. Άπο- 
στόλων Πέτρου καί Παύλου Δάφνης. Τήν κυριώνυµη 
ἡμέρα τῆς ἑορτῆς εἰς τόν ὡς ἄνω Ἱ. Ναόν, ἐξ ὀνόμα- 
τος τοῦ οἰκείου ἱεράρχου Μακαριωτάτου Άρχιε- 
πισκόπου Ἀθηνῶν κ. Χρυσοστόμου, χοροστάτησε ὁ 
Θεοφ. Ἐπίσκοπος Ἀριστιανουπόλεως κ. Γρηγόριος, 





ἐνῶ ὁ Σεβ. Μητροπολίτης Ἀττικῆς καί Βοιωτίας κ. 
Ἀρυσόστομος ἱερούργησε εἰς τόν ἱστορικό Ἱ. Ναό Ἁγ. 
Πέτρου καί Παύλου Λευκτρῶν Βοιωτίας. 

Μέ κάθε ἐπισημότητα ἑορτάσθη τήν Δευτέρα 20- 

6/13-7 ἡ ἐτήσια πανήγυρις τοῦ Ἱ. Ναοῦ Ἁγ. Δώδεκα 
Ἀποστόλων Λαρίσης. Τῆς ἱερᾶς πανηγύρεως προέστη 
ὁ οἰκεῖος Ἱεράρχης Σεβ. Μητροπολίτης Λαρίσης καί 
Πλαταμῶνος κ. Ἀθανάσιος, συμπαραστατούμενος 
ὑπό τοῦ Θεοφ.Ἐπισκόπου Μαραθώνος κ. Φωτίου καί 
τοῦ τοπικοῦ ἱεροῦ κλήρου. 
5 Μέ ἰδιαίτερη τιµή καί εὐλάβεια ἑορτάσθη τήν Τρίτη 
1/14 Ἰουλίου ἡ μνήμη τῶν Ἁγ. καί ἰαματικῶν Ἀναρ- 
γύρων Κοσμᾶ καί Δαμιανοῦ εἰς τόν ὁμώνυμο Ἱ. Ναό 
Αἰγίνης. Τῆς Ἱερᾶς πανηγύρεως προέστη ὁ Σεβ. Μη- 
τροπολίτης Πειραιῶς καί Σαλαμῖνος κ. Γερόντιος. 

Μέ τήν ἁρμόζουσα κανονική ἄδεια τοῦ Σεβ. Μη- 
τροπολίτου Ἀττικῆς καί Βοιωτίας κ. Ἀρυσοστόμου ὁ 
Σεβ. Μητροπολίτης Πειραιῶς καί Σαλαμῖνος κ. 
Γερόντιος τό βράδυ τῆς Παρασκευῆς 4/17 Ἰουλίου 

προέστη ἱερᾶς ἄγρυπνίας πού ἐτελέσθη πρός τιμήν 
τοῦ ὁσ. Ἀθανασίου τοῦ ἐν Ἄθῳ εἰς τήν Ἱ. Μονήν Ἁγ. 
Μαρίνης Κερατέας. 

ὁ Τήν Δευτέρα 14/27 Ἰουλίου, συμπαραστατούμενος 
ὑπό τοῦ Σεβ. Μητροπολίτου Ἀττικῆς καί Βοιωτίας κ. 
Ἀρυσοστόμου, τοῦ Θεοφ. Ἐπισκόπου Χριστιανου- 
πόλεως κ. Γρηγορίου καί τοῦ ἱεροῦ κλήρου, ὁ Σεβ. 
Μητροπολίτης Ἀχαῖας καί πάσης Πελοποννήσου κ. 
Καλλίνικος προέστη τῆς ἱερᾶς πανηγύρεως τῆς Ἱ. 
Μονῆς Ἁγ. Νικοδήμου Ἑλληνικοῦ Τορτυνίας. 

ὁ Φιλομάρτυρες καί φιλέορτοι χριστιανοί ἐτίμησαν 
τήν Πέμπτην 17/30 Ἰουλίου τήν μνήμην τῆς µεγα- 
λομάρτυρος Ἁγ. Μαρίνας. Τήν παραμονή τῆς ἑορτῆς 
ὁ Σεβ. Μητροπολίτης Πειραιῶς καί Σαλαμῖνος κ. 

Γερόντιος, συμπαραστατούµενος ὑπό τοῦ Θεοφ. 


Ἐπισκόπου Βρεσθένης κ. Θεοδοσίου καί τοῦ ἱεροῦ 


κλήρου, προέστη τοῦ Μ. Ἑσπερινοῦ καί κατόπιν τῆς 
ἱερᾶς λιτανείας εἰς τόν πανηγυρίζοντα ἱστορικό Ἱ. 
Ναό Ἁγ. Μαρίνης Καλλιπόλεως Πειραιώς. Ὁ Σεβ. 
Μητροπολίτης Ἀττικῆς καί Βοιωτίας κ. Χρυσόστομος, 
συνευχοµένου τοῦ Σεβ. Μητροπολίτου Εὐρίπου καί 
Εὐβοίας κ.Ἰουστίνου, χοροστάτησε εἰς τόν Μ. Ἑσπε- 
ρινό πού τελέσθηκε εἰς τήν πανηγυρίζουσα Ἱ. Μονή 
Ἁγ. Μαρίνης Κερατέας. Τήν κυριώνυµο ἡμέρα τῆς 
ἑορτῆς ὁ Σεβ. Μητροπολίτης Πειραιῶς καί Σαλαμῖνος 
κ. Γερόντιος ἱερούργησε εἰς τόν Ἱ. Ναόν Ἁγ. Μαρίνης 
Σαλαμῖνος, ἐνῶ, κατά παράκλησίν του, τῆς εὐχαρι- 
στιακῆς συνάξεως εἰς τόν Ἱ. Ναόν Ἁγ. Μαρίνης Καλ- 
λιπόλεως προέστη ὁ Θεοφ. Ἐπίσκοπος Βρεσθένης κ. 
Θεοδόσιος. Συμπροσευχοµένων ἐν τῷ ἱερῷ βήµατι 
τῶν Σεβ. Μητροπολιτῶν Εὐρίπου καί Εὐβοίας κ. 


Ἰουστίνου καί Ἀττικῆς καί Βοιωτίας κ. Χρυσοστόμου 


ὁ Θεοφ. Ἐπίσκοπος Χριστιανουπόλεως κ. Γρηγόριος 
ἱερούργησε εἰς τήν Ἱ. Μονήν Ἁγ. Μαρίνης Κερατέας. 
Εἰς τό πλαίσιο δεκαπενθηµέρου ποιμαντικῆς ἐπι- 
σκέψεως εἰς τήν Αὐστραλία ὁ Θεοφ. Επίσκοπος Μα- 

ραθῶνος κ. Φώτιος ἱερούργησε εἰς τόν Ἱ. Ναόν Ἁγ. 
Μαρίνης Ἀδελαῖδος, καθώς καί ὁ Αἰδεσιμώτατος π. 
Ἀρσένιος Κοντογιαννόπουλος ἱερούργησε εἰς τό πα- 
νηγυρίζον Ἱ. παρεκκλήσιο Ἁγ. Μαρίνης Πάρου. 





ὁ Ἱερουργοῦντος τοῦ πανοσιωτάτου Ἱερομ. Στεφά- 
νου Τσίκουρα τήν Παρασκευή 18/31 Ἰουλίου ἑόρτασε 
τήν ἐτήσια πανήγυρί του τό Ἱ. παρεκκλήσιο Τα- 
ναγίας Τιάτρισσας εἰς ΠΠιραμᾶ Χίου. 

ᾧ Τήν Κυριακή 20-7/2-8 ἱεροπρεπῶς ἑόρτασε τήν 
ἐτησία πανήγυρί του ὁ Ἱ. Ναός Προφήτου Ἡλιοῦ 
Βερδικούσης. Τῆς λαμπρᾶς πανηγύρεως, συµπαρα- 
στατούµενος ὑπό τοῦ Σεβ. Μητροπολίτου Πειραιῶς 
καί Σαλαμῖνος κ. Γεροντίου καί τοῦ ἱεροῦ κλήρου, 

προέστη ὁ οἰκεῖος ἱεράρχης Σεβ. Μητροπολίτης Δα- 
ρίσης καί Πλαταμῶνος κ. Ἀθανάσιος. Τήν παραμονή 
τῆς ἁγίας αὐτῆς ἑορτῆς ὁ Σεβ. Μητροπολίτης Ἀττικῆς 
καί Βοιωτίας κ. Ἀρυσόστομος χοροστάτησε εἰς τόν 
πανηγυρικό Μ. Ἑσπερινό, πού τελέσθηκε στό πανη- 
γυρίζον Ἱ. παρεκκλήσιο Προφητοῦ Ἠλιοῦ Θηβῶν. 


Ὁμοίως πανηγύρισε καί τό ἱερό παρεκκλήσιο Προ- 


φήτου Ἡλιοῦ Κομοτηνῆς. 

Φ Μέ κάθε λαμπρότητα ἡ ἑλληνική ὁμογένεια τήν 
Τρίτη 22-7/4-8 ἑόρτασε τήν µνήµη τῆς µεγα- 
λομάρτυρος Ἁγ. Μαρκέλλης τῆς Χιοπολίτιδος εἰς τόν 
πανηγυρίζοντα καί περικαλλῆ ὁμώνυμο καθεδρικό. 
Ναό Ἀστόριας Η.Π.Α. Εἰς τίς ἑόρτιες ἱερές ἄκο- 
λουθίες, εἰς τίς ὁποῖες συμμετεῖχε πλῆθος ὁμογενῶν 
ἀδελφῶν µας, συμπαραστατούμενος ὑπό τοῦ Θεοφ. 


Ἐπισκόπου Θεουπόλεως κ. Χριστοδούλου καί τοῦ 


ἱεροῦ κλήρου τῆς ἱερᾶς πανηγύρεως, προέστη ὁ Σεβ. 
Μητροπολίτης Ἀμερικῆς κ. Παῦλος, 

Ἁγιοπρεπῶς ἑορτάσθη ἡ μνήμη τῆς Ἁγ. Μαρκέλλης καί 
εἰς τήν μυροβόλον Χίον. Μετά τό πέρας τῆς 6. Λει- 
τουργίας οἱ Παν/τοι Ἀρχιμ. Ἀμβρόσιος Ὑωμιᾶς 
ἡγούμενος τῆς Ἱ. Μονῆς Ἁγ. Πατέρων Χίου καί Στέφα- 
νος Ἰσίκουρας συνοδευόμενοι ἀπό πιστά µέλη τῆς 

πρ σερ ώσοο σοορ 


ἐκκλησίας µας μετέβησαν εἰς τόν τόπο τοῦ μαρτυρίου 
τῆς Ἁγίας, ἔνθα ἀναβλύζει ἁγίασμα, καί ἔψαλλαν ἱερά 
παράκλησιν. 

.. α- Ν. ΔΝ. Αθανασίου, Ν, Φιλαδέλφεια 

